
IL STROLIC FURLAN 











An XLVI 


STROLIC FURLAN 


pal 


1965 


1964 
Societát Filologiche Furlane 
Doretti - Udin 





1965 


(de nassude di Crist) 


| al 6678 dal Circul Julian, 
3 و‎ 1 2718 de fondazion di Rome 
Il 1965 al corispuint : 2 
Ta EL | al 5725-5726 dai Abreos, 

al 1384-1385 dai Maometans. 


FIESTIS VARIABILIS: Il Non di Gjesú, 3 di zenár; 

Sacre Famèe, 10 di zenär; 
Setuagjesime, 14 di fevrar: 
Prin di Quaresime, 3 di marz; 
Pasche Majór, 18 di avril; 

| La Sense, 27 di maj; 

Pasche di Rosis, 6 di jugn; 

Santissime Trinitát, 13 di men: 

Corpus Domini, 17 di jugn; 

Prime di Avent, 28 di novembar. 


FIESTIS DI PRECET: dutis lis Domèniis; il Prin dal An; Pasche 
Tafanie (6 di zenâr); Sant Josef (19 di marz); la Sense (27 
di maj); Sant Pieri (29 di jugn); Madone d’Avost (15 da 
vost); La Fieste dai Sanz (1 di novembre); la Concezion (8 
di dicembar); Nadal! (25 di dicembar). 








FIESTIS NAZIONALS: Liberazion (25 d'avril); Fieste dal Lavör 
(1 di maj); Proclamazion de Republiche (2 di jugn); Fieste 


de Unitát Nazionál (4 di novembar). 


SOLENITAZ ZIVILS: Conciliazion (11 di fevrár); nássite di Mar- 
cont (25 d'avril); scuviarte da l'Americhe (12 di otubar). 


ECLIS: di soreli — ai 30 di maj, intir, ‘es 22 e 6; no si lu viót 


ca di nó; 
— ai 23 di novembar, a anel, "es 5; nancje chest 
no si viódilu chent: 


di lune — ai 13-14 di jugn, parziál, il colm ‘es 3 dal 14; 
si po viodilu; 
— ai 8 di dieembar, ‘es 6; si pò viodi ancje chest. 





Questions dal \ftrolic 


No stin a fevelá di pulitiche. Al ۵ miór fevelá di Milva 
o de Pavone, cha cjàntin musiche lizere e nus discjòlin dai 
pinsirs, Invezzit, i pulitics no cjantin mai e no son lizérs: a' 
pésin, te vite dal mont. 

Fevelinsi clár! Se si trate di sielzi tra la Milva e Mao, cui 
sielzial Mao? 

Cumö si dis Mao juste par fá un esempli, ma si podarés 
ancje nomená De Gaulle o altris pulitics impuartanz, che no 
je quistion di ideologjis. A'nd'è di ogni bande pulitics impuar- 
tanz ch'a dùrin une vore: si son mettiz su cjadreons di nujár 
che nissun nol ۵ bon di movi, indula che invezzit i cjantarins 
a’ durin pôc sui tronos clopadiz dai festiväi. La int si stufe 
co la musiche lizere no pö rivá a deventä alc di impuartant 
par vivi: si stufe e no sa ce fá. E co no sa ce fá si met a 
bali come i salvadis e a ciri dutis lis strambariis. Dopo dal 
«topless», al reste di inventá dome il « bottomless », al ven 
a stáj il «less» par sot. 

Amis, salacór i pulitics no cjantin par póre di durd masse 
pòc! Al & ver, si, che qualchidun, ancje culi, al à tentade qual- 
chi note di musiche di ché buine: ma po, par dissipline di 
partit, al è tornát a sentási tal cjadreon. Cussì la int e scuen 
contentási des strambariis plui gnovis. Ma dopo dal e bottom- 
less < ce podaràno ۸ 








Sperin fal avigni. Ma par cumö, orcoboe, cheste tiare e 
je deventade masse di tiarel Nus tocje a nó di inventá un 
slambri di cil e 'pojálu parsóre dal nestri Friál. E jo, come 
strolic, lu poi su ogni més dal 1965. Al è un cil pizzul, un 
cilút di puars e di sotans. Ma cui sa che qualchidun, viodint 
cho sin cussì di mil, nol vebi tante buine volontät (a'n' co- 
vente une vórel) di slargjálu par dánus une biele viste, une 


biele lis? 

Zenar 








TE TIARE 


Triest 'e je la capital de Regjon. 

Ai prins dal més une cumission paritetiche di studiáz e 
di mus si presente denant dal Sindic di München par prote- 
stà cuintri dal frèt: a Bombay, invezzit, un'altre cumission e 
proteste cuintri dal cjalt. Ai 10 dal més, lis cumissions ch'a 
protéstin pal cjalt e pal frét a son a centenárs par dut il mont. 
Ma ce puèdino fà i sorestanz cuintri dal frèt e dal cjalt? La 
int, êse deventade mate? 

Nò, no je deventade mate! 

'E à dome ché di fò deventá maz i sorestanz, parcè che, 
cussi come ch'a son, no pn fàsin une di juste. Dome s'a de- 
ventassin maz si podares vé qualchi gambiament. 


TAL CIL 


La int 'e scomenze a interessási di gjeologje. Al pár di 
strani, qualchidun al pense che si trati dome di un hobby di 
mode, ma il fat al á invezzit une grande impuartanze. 

Prime la int no si interessave mai di qualchi alc cun tune 
serietát vere: 'e lejeve i gjornái, e scoltave i predis e i puli- 
tics, 'e quistionave magari. Ma dut al jere come un cine, al 
ven a jéssi come un film, che nol è une storie, ma une pili- 
cule. A fuarze di bausìis, dut al jere deventàt un grant ingjan. 

La gjeologje `e je il studi de tiare, e la int `e cjale la 
tiare cui siei clas, cu lis stratificazions, scure, frescje, vere: 
no je une figure che fevele ma che no je. 'E je une gran- 
dezze che tas e ch'e je! La int ’e scuviarz la TIARE, prime 
veretàt, prime fonde par une gnove sienze. 


12 





Dora St Juegan guise Ins Et one 


PRIN DAL AN 
Sant Macari 


SS. NON DI GJESU' 


Sanz Aquiline e comp. 
Sante Melie 

PASCHE TAFANIE 
Sant Luzian 

Sant Severin 

Sant Gjulian 

SACRE FAMÉE 


Sante Onorade 

Sante Tiziane 

Batisim di Gjesú 

Beát Duri di Pordenon 
Sante Secondine 

Sant Marsiel 

SECONDE DOPO TAFANIE 


Sante Priscje 

Sant Paulin patr. di Aquilée 
Sanz Fabian e Bastian 
Sante Gnés 

Sant Vizenz 

Sposalizi de Madon 

TIARZE DOPO TAFANIE 


Conversion di Sant Pauli 
Sante Paule 

Sant Zuan Bocjedáur 
Sant Valeri 

Sant Franzesc di Sales 
Sante Savine 


SANT ZUAN BOSCO 

SFLOREZZADE DI VILOTIS 


Altris voltis a’ son stadis publicadis des sieltis di vilotis, 
ancje propit sul «Strolic » culi. Juste dal '44 "e compari une 
ricolte dade-dongje apont par che si salvi, 'e diseve une note 
dacjäf, « di fra [ sangue € le rovine, dentro il cuore della no- 
stra gente, una luce di grazia, di conforto, di speranza ». E 
un pressopöc, come in altris sieltis, a’ jerin intropadis secontre 
i «mutifs» dai tesc’ poetics: cjantä e balá, pontadis e matèz, 
morosèz, lontananze, barufis di morós, suspirs e malinconiis, 
maridez, stagjons, savietát, messedanzis. 

Cheste, invezit, 'e orès sei una sflorezzade che si daualz, 
si, daúr 1 mutifs dal cjant e de vite, ma ben ribatüz a dös 
vós che si rispuindin — une vós di fantate e une di fantat 
— à contrast o ancje insieme, come che propit a’ usavin a 
cjantà une volte par vile. 

E alore la bielezze dal país e de zoventôt, i prins sgrisui 
dal amór, la ligrie e ancje il dolór des gnozzis, e ancje la 
sorade e la remenade e il crepecür de lontananze e de muart, 
a’ son come momenz viodúz ad indopli, di une bande e di 
chealtre, cul cür di jè e cul cûr di lui. 

Chest, cun dut l'imbredei e la libertát di une sielte, il 
struc e il costrut di cheste pizzule sflorezzade: dôs vôs par 
ogni bati dal cúr... 

Il cjant furlan al sa di tant e tant ben in pocjs peraulis, 
c il cür, dispes, al fevele dentri come tun discori in doi... 

E al dis, a voltis, peraulis di grande puisie! 

O ce biel cjscjel a Udin, 

o ce biele zoventút: 
zoventút come a Udin 

no si "m cjate in nissun lúc. 


Aghe, aghe risultive, 
savalon di chel minát: 
cheste chi une biele vile 
e ancje biele zoventát. 














Plasencjs - Colorét di Prät 


(fot. Peressi) 




















JL diaul 





Meni Vidot al jere un omp ni bon ni trist, ma 
j plaseve di bevi, e di bevüt al blestemave senze rite- 
gno € senze riuarz par fruz o par feminis; par nissun. 

Mariute, la sò femine, no voleve sintilu a bleste- 
má, ma no podeve fà nuje par fálu dismeti e inalore 
si sbrocave cussi: — Figurate che tu sés! Al ven ben 
il didul a cjolti. Ti puartarà vie vif! — 

Meni al riduzzave, e sal veve bevüt "ne tazze di 


plui j berlave: — Tas tès, strie! Il didul tu sês tà! — 
Ma la femine no si rindeve e j ri peteve, come une 
gjaculatòrie: — Ti puartarà vie vif, t'al dis jo. — 


Une sere d'unviár, clare di lune come di di, frede 
di crica, Meni Vidot si jere fermát plui dal sòlit ta 
l'ostarie de Parusse; il cjaldut de stue, un vinut apene 
spinat ch al lave par ogni aine, lis cjartis che lu vevin 
fat vinzi une partide daûr ché altre — dut al veve 
judat a D vigni miezegnot. 

Meni al tirà dongje la manteline viere di alpin 
fin sot il nòs e Sinvia par lá a cjase. In ché gnot, nis- 
sun lave par ché strade. 

— Ce sflandôr di lune. Al è un pecját là a dur- 
mi! — j dist l’ustîr sierant la puarte daúr di lui. 


No si sintive un chic te gnot citine, e tal lusór de 
lune si vares podút viodi un omp une mie lontan; lis 
cjasis senze lumins a’ semeavin uèidis, senze vite. 

Il frét al jentrave par dutis lis cumissuris, ma Men 
Vidot in ché sere no lu sintive. Al veve il bultric plen 
tanche une damigjane e al cjaminave instes dret e 
lizér. 

A un dit moment, cuissà parce, il nestri omp si 
voltà indaúr. Une robe nere ’e vignive indenant tal 
miez de strade. Meni si fermá e ancje ché robe nere 
si fermà là che jere, cidine. Ce podèvial jéssi? Al 
prove a fà qualchi pas, e ancje chel voluz neri s'invià 
cun lui. 

«Al ven ben il diàul a cjolti, figurate! ». 

La sentènzie de femine j fulminà il zarviel; un 
sgrisulon par dute la vite lu fasè tremà come ‘ne ba- 
chete, po ancjmò al sintì un cjalt jù pe schene tanche 
se j vèssin butade daprúf une séle di aghe bulint, e i 
pis, i pis a’ vevin lis alis... 

Meni Vidot, squasit senze visàsi, si metè a cori a 
gjambis puartäimi, cui cjavei drez e la bave in bocje; 
e simpri ché robe nere daúrj: la sintive, la veve a pôs 


pas ... 

Come "ne saete al jentre tal curtil di cjase, e sù 
dret su pes scjalis, sustant: — Mariute, al e il diäul, 
al 6 il diaul! — 

Al spalanche la puarte de cjámare e dentri in tal 
jet, sot la coltre, viestút. 


— Mariute, al è il diàul! Mariute ... — 


La femine si svée spaventade senze capi nuje, € 
no cjate il cric de lús: — Meni ... Meni ... «A la parte 
di Diu », ce isal? — 

Quant che `e rivá a impijà la lús, 'e saltà-jù dal 
jet, e ce viòdije ali, su la puarte de cjàmare restade 
viarte, spalancade? 

`E jere la cjavre di sò comari Lúzie dal Gri, une 
besteate che dispes `e scjampave dal so cjót par la a 
fa quatri pas; e in ché gnot cussi biele, j jerin vignüz- 
sù i consolons. 

La puare bestie, ferme su la puarte, `e cjalave, 
smaraveade ancje jé dal davoi; e al pareve che disés: 
«Ce isal stat? Ce 20 fat di mal, jo? ». 

Mariute `e distaponá cun tun tiron de coltre e dai 
linzùi il so Meni ch’al trimave ancjmò culà sot e al 
zemeve. — Basoâl che tu sés! Viôt, mo, viôt ce diàul 
ch’al è ca! Il to, però, al à imò di vignî! Blesteme, tú, 
blesteme, e tal ultin tu viodarás ... 


PIERI MENIS 


19 














d^u^kond 


Bepo e Zépil a’ lárin a prelevá Serafin in cjase, ch'al 
jere un dopomisdi di zenár crüt e gris e la strade un pacjuc: 
juste un timp di tirási daür dal fogolär di Pilade a bevi chel 
got e a meti alc sot i dinc’. 

Ma Serafin nol jere. 'E jere nome la Berte, la femine, 
che ur disè: — Sentäisi, spietäilu che nol varès d’intardäsi. — 

— No no, — dissàl Zépil. — 'O jerin vignüz par vie di 
un salamp ch'o sin za d'acordo di cjójlu. — 

— Se je cussi — 'e dis la Berte — ve’ là ch'a son su 
la stàngje. Cjolèisal. — 

Chei a' van, s'al dispicjn, e vie. 

Subit für, s'imbàtin in Serafin ch'al stave tornant a cjase 
e che ur domandà: — Dulà vàiso? — 

— In chest timp, là dtu là? Li di Pilade, ve’ — j rispuint 
Zèpil; e j fas viodi il salamp. — Se tu vens ancje tú o sin 
in tré. — 

— Parcé nó, — dissàl chel. 

— Für cinc francs prin di dut, inalore — al dis Zépil. 
— No tu pratindarás mico cho vébin di disfamäti dibant! — 

Serafin al cjöl-für cinc francs dal tacuin, ju consegne e 
a’ van li di Pilade. E jù! 

Sul tart, Serafin al torne a cjase e la femine j conte dai 
doi ch'a jerin stáz a cirilu. 

— Ju ài cjatáz pastrade — j fas lui — che anzit o ài stat 
cun lór fin cumó ali di Pilade, là ch'o ài mangját un salamp, 

ma un salamp, femine, che mi displâs di no vêtint puartade 
une fete. — 

— Bon? — 

— Come il nestri, a momenz. — 

— Ma no jerial dal nestri? — 

— ‘O cj ài dit chal jere di Bepo e di Zépil. — 

— ‘O crodevi ch'al fos stat dal nestri, par vie che Bepo e 
Zèpil a’ vevin stât a cjölint un chi, che anzit mi an dit cho 
jeris d’acordo. — | 

Serafin s'inarche, al cjale la Berte tai vói, po al sbote: 
— Demonis! — 

Parcé? — e dis la Berte.‏ سب 

Serafin no j rispuint. No la sint, forsi, nancje. Si tormente 
la möscje e al semèe che il salamp i rássi tal cuel. — Dilin- 
quenz! — al dis — E imò e’ àn vit cûr di gjavämi cinc francs! 


E * % 


Zebec al veve sudát sanc par butä-jü un cjestenär di cent 
àins su pe mont, par seálu e sclapálu, par strissinálu-für dal 
bosc fin a tir di cjär su la stradate abás, par ridúsilu in sclops 
e par meti in tasse, tal últin, i sclops, ch'a podessin secjási 
denant di menáju te cort. E un soresere al cjatà sul puest puar 
Fiorendo, ch'al stave cjamant un وف‎ di chei sclops, incidin e 
in premure. 

— O demoni! O oan e für! — j disè — ti ài pescjät, 
po! Jo sudá e tú robämaj? Eh, nö! Poe-jú svelt chel وق‎ e spa- 
ris! E prée Diu che no ài une cjadrèe pes mans, cho t'e rom- 
parès jü pe schene! — 

E al jere tal miez dai sclops! 

Moria di barak 


Cumò a’ son i alpins che si racuèin, che si «radunin» 
ogni altre di: a Verone, a Vicenze, a Cividát, a Spilimberc, 
a Orsarie; ma une volte a jerin i bersalirs che si cjatavin a 
bevi mo ca mo lá, atór pa l'Italie. 

In chè volte di Rome al lè cun lòr ancje Gjgjon, il plui 
vecjo bersalîr di Martignà: bersalir a pit, di quant che i ber- 
salirs no vevin ancjmò la biciclete. 

Ben, quant ch'a partirin pal «raduno» di Rome, Gjgion 
al jere tant content ch'a scugnirin cjariálu sul treno i siei 
compäins. Podopo al voleve smontà par dutis lis stazions e 
alore, par tignilu bon, j rionzevin la contentezze cui fiascs 
di riserve ch'a vevin puartiz datirsj. A Rome, po, al piardè 
la companie tantis voltis, al zercjà duc’ i vins e no ur cjatá 
mai nissune pecje. E quant ch'al tornà a Udin, lu discjariárin 
dal treno i siei compains. 

La int e i parinc’ ch'a jerin a spietá j lérin incuintri e 
i domandárin: — Cemút a Rome, Gjgion? — 

Gjgjon, cul cjapiel sui vói e la muse plene di plumis, ju 
cjalà e al disè: — Sojo stát ance jo? 

+ + $ 

Nissun sa trop ch'al vál un omp. Magari al è brut, mál 
viestút, dispetenät; e sépi Diu ce ch'al è, ce ch'al pense, trop 
ch'al sa. 


Nome sui militàrs no si sbàlie: baste cjalà la scufe o lis 
spalinis, e si sa trop ch'a vàlin e ancje trop ch'a cöstin. 

EMANCIPAZION 


Par colpe dal Merlot e dai amis 

‘o levi a cjase tart, za un pär di dis: 

‘o jeri juste, infati, sul antil 

ch'al disgotave un bot il cjampanil. 

Atôr atór un cidinér, un scár! 

«E mo? », "o pensavi, e mi trotave il cúr: 
«Ce disarae, chel cáncar, se si sute? » 

0 ài viart la puarte grande cun pachèe. 
Lis scjalis lis ài fatis in solete. 

Sul pat, un'ore 'o soi restát in spiete. 

Sul scroc de puarte pizzule dal nit, 

'o soi restát un sècul, lit a lit. 

«E mò — ‘o pensavi — ch'o di di lá tal cóf, 
ce disarae la crós, se si dismóf? 

E jo, ce j disaráo pe gnotolade? 

Mi crodaràe so inventi un mål pastrade? 
so j conti di sei stát a pará fác? 

opúr là di gno pari? o in altri lác? » 

Un sècul, duncje, fer, ali, sul scroc, 
senze rivá a dezzidimi, di roc. 

Po — finalmentri — dentri! Mari mé: 

la cove utide! *E je rivade *es tré! 

PARTENZE 


Justin al e di mál. 
Nadäl (ch'e son amis) 
al va a cjatálu: — Cemát státu? — j dis. 


Justin, tal jet, plui pòlit di un linzäl, 
cjalanlu di fá dil: — Cemút ch'o stoi? 
Copari — un fil di vós — no stot: ’o voi! 

Fevrar 











TE TIARE 


Chest més di Fevrár al & pardabon bel: quindis dis in- 
tirs di ploe, une ploe sutile, plui sutile dai cjavei dai agnui, 
ch'a son tal cil, di lá dai nûi. Beáz lôr, ch'a son agnui. Però 
ancje nó strolics 'o vin la furtune di salvási fevelant dal timp 
co no si sa ce dî. In chest més, dopo de ploe, "o vin ancje 
frèt e glazze: tante glazze su lis stradis: lastris di glazze 
lustre ch'a inmàghin. Tanc a’ pénsin che la glazze e siarvi 
dome par colá e fási mal, ma nol è vêr. La glazze no je dome 
su lis stradis: ’e slûs ancje su lis fontanis dai zardins ch'al è 
un gjoldi dal voli, parcè che duc’ i puars a’ puedin pensá 
che si trati di grums di diamanz. Cui diamanz, si sa, si pue- 
din risolvi une vore di quistions. 


TAL CIL 


Dopo de scuviarte de tiare, fate tal prin mès di chest 
an, la int 'e pense che dutis lis robis. a scugnaran gambii. 
Su la tiare vere, ancje lis lidris de vite a' varan di séi veris. 
Intant, ziartis robis a’ scomènzin bielzá a gambiá di bessolis. 
A’ scomparissin, par esempli, duc chei sfueons di cinc e di 
dis-mil francs, ch'a jerin une vore granc ma a’ disevin une 
bausie parcè ch'a valevin pòc. Cumò i biliez di cinc e di dis- 
mil a’ son pizzui, ma e’ an lis figuris di Verdi e di Miche- 
lagnul: 'e je ore che a l'Art j vegni dòt un valòr! 

«I طا اب‎ do ka سر‎ 


Gm br un<duBEr Dunes 


Di efe E E 


Sant Ignazi 


Purificazion di M. V. 

Sant Bläs 

Sant Andree Cursin 

Sante Aghite 

Sante Dorotee 

QUINTE DOPO TAFANIE 


Sant Juvenzi 

Sante Polonie 

Sante Scolastiche 

Madone di Lourdes - Fieste zivil de Cunciliazion 
Sante Lälie 

Sante Foscje 


SETUAGJESIME 


Sant Faustin 

Sante Gjuliane 

Sanz Märtars di Concuardie 
Sant Simon 

Sant Mansuet 

Sant Eleuteri 


SESSAGJESIME 


Sante Margarite di Cortone 
Sant Pieri Damian 

Sant Matie 

Sant Cesari 

Sanz Filiz e Fortunät 

Sant Gabriel de Indolorade 
QUINQUAGJESIME 

Quan'che il sorc al va in penàcul 
e 1 fasti fàsin la flör, 
no ise ore, done mari, 


ch'o scomenzi a fa l'amór? 


E je biele, masse biele, 
no je robe di tocjá: 

‘o ores jessi un rai di lune 
par podéle cjarezzá. 





Intervistis 


Gno barbe, nissun lu interviste, dome jo. Pecját. 
Si capirèssin une vôre di robis. 

— Cum — al à dit — o varin misérie di dut: 
di lavôr, di bêz, di fidüzie; ma no di aministradôrs. 
Se no fali, ’o vin 61 conseirs regjonái, 3 prefez, 3 ami- 
nistrazions provincjáls, 1 cumissari. Mancul mal cho 
sin « depressi », se no cuissa trós che nus indi varessin 
mandáz di altris. Ma il biel al è che no ’nd’ è nissun 
di masse. Vualtris o crodevis — al dis gno barbe — 
che une volte láz-sú che 61 dal més di Maj a’ saressin 
tornáz a cjase chei altris. Diu nus uardi. No savéso che 
chei ültins chi a’ varan més e més di lavor dome par 
calcula e par fissá lis lór pais? Lavor e fastidis: la pae 
dal capo, la pae dai assessórs, dai segretaris, dat cu- 
missaris — par vie che quant che un al va cumissari 
tocje ch'al vébi un compens: lui al jere d'acordo di 
fä il conseir, no il cumissari; duncje, ogni volte che 
lu mándin in cumission bisugne che lu páin! E po 
la pae dai impiegáz, l’indenitàt di mission, l'indeni- 


29 


= 








tät di gabinet e lis oris straordenäriis s'e an di jéssi 
48 o 60. Parceche lôr € an fat i conz cussì par fin 
che ti án spacát il centèsin: a san za cumó tropis oris 
straordenariis ch'al à di fà un impiegat! E po i ste- 
nògrafos: se an di tirá votcent francs o doimil o 
trémil. — 


— Ma chei conz chi — j äi dit jo a gno barbe — 
no podarèssial fáju un rasonir, un spezialist? — 

— Eh, nò! — dissál lui. — Viostu la mentalitat 
fazilone che tu äs tú. Une aministrazion competente, 
precise, oneste, si cognóssile propit in chestis pizzulis 
robis. 61 conseîrs che ti tirin il pont su votcent francs, 
al & un spetäcul di maduritát, di onestát e di sens di 
responsabilität. Da rest ancje tal nestri pizzul si De 
cussi, — al zonte gno barbe. — Se si abade ben, in 
Cumune lis discussions plui animadis si fásin quant che 
si à di tacá-sú une lampadine gnove: si al di mètile su 
la curve di Bálico o sul volt de cjase di Bot? E dopo 
'e úl un'altre sedude par dezzidi di tropis cjandelis che 
à di séi e magari di cui che si à di lá a comprale, 
se il fradi dal sindic nol á lui buteghe di lampadinis. 
Al úl di che il timp che si piart si quistarálu dopo, 
sui «belanz ». Li, miliart plui, miliart mäncul...! 


RIEDO PUPPO 

I plevans di cumó no an timp di zujâ di cjartis: a’ scù- 
gnin cori atôr simpri cu la borse plene di scartafaz: Prefeture, 
Questure, Finanze, Gjenio civil, Sindacäz; e po il cine, lis sa- 
gris, lis corsis e licenzis e negózis e contribúz. Jo no sai ce- 
mût ch'a cjätin chel quart d’ore di timp a buinore par fá la 
barbe e di la Messe. 

Une volte, invezzit, i plevans, tra dí Messe e preá in gle- 
sie, magari dibessôi, a’ parávin-vie dut il prin misdi; po a gu- 
stavin, a’ polsavin, a’ tornavin in glesie e 'tór sere si metevin 
a zujá di cjartis. E a ‘nd’ ere di chei che no molavin nancje 
a ore di cene. 

'O ’n’ vin vüt un, nò, che une volte riscjo che nol lassi 
passá un muribont par no molá lis cjartis. (Si dis cussi tal 
gno país di un ch’al mür: ch’al passe). 

Il plevan al piardeve, in ché di, une daúr l'altre; e quant 
ch'a rivárin a clamálu par Gjelmo di Mie ch'al stave mäl, 
forsi nancje nol sinti e al rispuindè: — Dal moment, — con- 
tant i ponz. E quant ch’a tornärin a dij, une partide dopo, 
ch'al corès che Gjelmo al jere tai últins, al veve pes mans un 
pio che se j lave dret al parave-jù il rägjo. — 'O ài capit — 
dissäl — `o varai púr di fini il rágjol — 

— Ma siör plevan, se s’intarde Gjelmo al passe! — 

Il plevan al lè-sù di cjaval di baston, che nissun s'e spie- 
tave e al fasè Pultin pio. Al sbatè la cjarte su la taule come 
une mazzulade e al berlä: — Poben, s'al passe, disèjt che si 
fermi chi! — 

Ma nancje dit, al jevá-sú e nol contá nancje i ponz, puar 
omp! Al parti di corse e no si movè di dongje Gjelmo nancje 
vie pe gnot, fin che no j passá, di bon cristian, tes sós mans. 


Puar Vico al jere lui il sorestant des prucissions: i stan- 
darz, i confenons, i lumins, il Sant, al proviodeve lui a con- 
segnáju. Podopo al jesseve il prin e al compagnave il Crist 
jü pe víate, al intropave la int, po al tornave indaúr a dä 
une man e Statue — che dai zovins no si pò mai infidási: 
guai che ur fos mancjät un pit jú par chei grèbanos! 

Po, une volte su la strade gnove, si fermave e al divideve 
la int: doi di ca e doi di lá — intant che il Crist si slonta- 
nave denant. 

Il plevan, cul cjáf bás e la reliquie alte, nol tignive sim- 
pri il pas, e la Stätue ’c restave indaúr, e la prucission si spa- 
cave in doi bocons. 

Alore Vico, coruzzant in tal miez, al lé un toc indenant 
e al berlá a chei di teste: — Fermäisi, batöcjos! No viodéso 
che la Madone "e je cjà-dal-diàul daúr? 

Il nestri Sorestant 











Cemút ch'o soi ståt bon, cull devant 
'o at ritratát il mestri Sorestant. 


No soi rivát a rindilu precis 
par colpe che da rár 'o j soi dacis: 


e al è un pecját, par vie che — brif ch'al è — 
al mertares e al merte un ale e cel 


Ma cemüt fásio, Diu, se la salüt 
no m'al permet, e i clöstris, e il Statút? 





POLAM 


Sul mussulin ch'o vevin là dapit 


tra stale e cjót, che imö lu cuchi clár; 


la che gno von cun zicui di fedár 
al lavorave a square, di perít; 


dut il polam di cjase, a lit a lit, 
co si ere a spalancàur il pulinár, 
a lèvin ch'al pareve un furmiär: 
gjalimis, dindis, polezzut di nit. 


Ce ch'a tetàssin lénti di ingosási 
(1 plui des lofis che no ocór scriture), 
a jerin moscjs, cúdui: porcarie! 


Di chel instes, tal últin, ce lecési! 
Dulà che ué, nudriz cun tante cure, 
trataz cun tante igjene: stope, e nie! 

«LUPUS ET AGNUS» 


Si son cjatáz "ne di sun tun riulut, 

a bevi imsieme, un lóf e un agnelut. 

Il löf al jere a mont; a val, cujet, 

al jere l'agnelut, pulit e net. 

Ma il lóf, in plui de set, al veve fan; 

e alore j uache al agnelut lontan: 

— O viarnessin de tiare; o tu, laja, 

ce vêtu a sporcjä l'aghe chjo o cjól su? — 
L'agnel al sta di bevi e 7 dis: — Ami, 

no viôt cemüt, se l'aghe 'e ven di ali! — 

— Silenzio! — il lóf. — Po 'o sai che Pan passat 
tu as cjacarát di me, tu ás cjacarát! — 

— O nò! — Pagnel: — tal zuri in assolüt, 
che infati al son tré més cho ‘o soi nassüt. — 
— E alore — il lóf, daprúf, ch'al veve ché: 
— al fo to part, tal sessantetré! — 

— Oh nò! — l'agnel al cir ... Ma al e dibant, 
che la reson no conte pal birbant; 

la veretát no à pés pal debulin: 

no lu viodino, chenti, tanc ch'o sin? 

Il lóf, un salt; e Pagnelut j e sot. 

'Ne róe di sanc partiare. E buine gnot! 


FEDRO 


(Libare traduzion di Meni) 

Jeais 


Plen come un scüs, si rimpine sul tram, al cjöl il biliet 
c a fuarze di vitis al rive a pojä il cûl sun tune bancjute vizin 
di une ۰ 

Dopo di vé squadrade la zdvin dal sot in sóre e dal sóre 
in sot, si drezze, al implante i vôi in chei di je, po j fevele: 
— Orpo, frute, ce brute che tu ses! — 

Ché ‘e reste; lu cjale e j rispuint: — Chal tasi, lu prei. 
No viödial ce razze di cjoche ch'al à intór? — 


— Vere, fie. Ma a mi, doman, la cjoche mi passe. 


— Sint, Meto: sátu che la fèmine ti tradis? — 
— Nol € pussibil. No crót! — 

— Tal zuri sui mei fruz ch'al & ver! — 

— E cun cuir — 

— Cul cjalzumit! — 

— Bazzilis! Al va cun dutis chel li! 

“IL LOGGIONE,, 


Luci sull'orizzonte della Musica 


Una nuova vitalità, una nuova energia, una nuova spinta ha scosso 
finalmente la polvere che era caduta coprendo le spalle sacre e dimenti- 
cate di una delle più vere e sincere voci dell'animo umano: la MUSICA. 


Questa MUSICA! Che cos'è dunque? Che cosa rappresenta questo 
nome per la maggior parte delle persone che lo leggono, ne sentono 
parlare o lo usano troppo spesso e tanto a sproposito? 

A queste e ad altre domande molto più scoraggianti si è deciso 
finalmente di rispondere; finalmente si è deciso di far luce su questo 
grande mondo caduto nel più nero oblio, nella più profonda oscurità 
della noncuranza, nel buio della menzogna. Qualcuno si è mosso: 


i GIOVANI si sono mossi! I GIOVANI, questi Giovani tanto calunniati 
e tanto crudelmente giudicati, questi Giovani verso i quali si è rivolto 
il biasimo del mondo che li ha plasmati non preoccupandosi di edu- 
carli e di difenderli dalle sue stesse infezioni, questi Giovani che l'ipo- 
crisia teme e cerca di abbattere. 

Proprio questi Giovani si sono mossil 

Proprio questi Giovani si sono scossi, proprio questi Giovani si sono 
decisi a rivendicare i loro dirtti, il loro onore calunniato, loro stessi. 

I Giovani hanno creato « IL LOGGIONE او‎ 

A dispetto di ogni divisione di casta, a dispetto di ogni ingiustizia, 
sopra ogni rivalità politica, sopra qualsiasi pregiudizio di carattere so- 
matico è sorto «Il Loggione s», a ravvivare di nuovo e sicuro splendore 
le eterne Luci sull'orizzonte della Musica! 


IL COMITATO 


(Udin, ai prins di novembar: dal '641) 

TE TIARE 


Al € inutil stá a fevelá di ce ch'al va fat: cul fevelá no 
si conclút nuje! Bisugne nomená une cumission. ۰ 

Plui il lavôr al è lunc e difizzil e plui lis cumissions a’ 
lavórin, ancje par agn. No stin mai a dismenteá che la vite 
dal País 'e je implantade su lis cumissions, ch'a covèntin par 
quasi duc i lavörs. 

Par di la veretät, a'nd'è tanc’ di chei che an tal cür ché 
di interessási dal ben public e ch'a son simpri ben disponúz 
a meti a disposizion il lór non e cognon pes cumissions: an- 
cje par chés plui impuartantis, par chés ch'a lavórin saldo, 
magari ogni di, e ch’a rindin di plui. 


TAL CIL 


Dat un valôr a l'Art tal més passat, la int e fas in chest 
més un'altre scuviarte. Su la tiare, al nds un ajar fresc, zóvin, 
legri e plen di fuarze: al á lis alis e al svole pes stradis sba- 
tint i scûrs des cjasis, al va-sù a slargjä une grande tende di 
nül, e po al torne-jù a visá ch’al è il soreli: ve'lu lá, il soreli, 
scarmulin, smavidut, dopo tant timp senze viodi la tiare dai 
omps. Al è di dí che ancje il soreli al à un valór, cun dut che 
cumó par sujá la robe lavade a’ pénsin lis machinis. Ancje cun 
tun sorcli cussì cjandelin, la tiare no je plui chè: `e je verde 
e zeleste, cu lis aghis ch'a slúsin te ligrie dai lens ch'a flu- 
rissin... Cemút ch’a flurissin i lens!, ce ch'al pär a viodi sui 
lór ramaz scúrs e gropolós dute ché bielezze lizere di rositis 
viartis e claris. Un ájar zóvin al dismóf il mont. 

RE So Hud-SsEnr Duce Str 


Sen Dunes 





Sante Tunine 

Sant Eracli 

Sant Selmo - Prin di Quaresime 
Sant Casimir 

Sant Avocat 

Sante Perpetue 


PRIME DI QUARESIME 


Sant Zuan di Diu 

Sante Franzescje Romane 
Sanz 40 Martars di Sebaste 
Sant Cjandit 

Sant Grivor 

Sante Cristine 


SECONDE DI QUARESIME 


Sant Longjn 

Sanz Elar e Tazian protetôrs di Gurizze 
Sant Patrizi 

Sant Ciril 

Sant Josef nee de Madone 

Sante Sandri 

TIARZE DI "QUARESIME 


Sant Saturnin 

Sant Fedél 

Sant Simeon di Trent 
Anunziazion de Madone 
Sant Cassian 

Sant Zuan di Damasc 


QUARTE DI QUARESIME 


Sant Secont 
Beat Amedeo 
Sant Beniamin 

Chel rizz0t parsôre il vôli 
e chel altri un pôc plui in la... 
Chei dëi vôi di chel Arel zövin 


pâr che vuèlin fevelä. 


Dàimi, dàimi chel garöful 
che lu meti sul cjapiel; | 
us darái ‘ne veludine 

che si metis ‘tûr il cuel. 


La plu grande fature 


Siôr Checo Pozzar, di un paisut dongje Muzzane, 
al jere restat bessòl cun qualchi cjamp di tiare e un 
par di bèstiis te stale. Chel di lavorá la tiare e gover- 
nà lis béstiis nol jere mai stat il so mistir, e nol intin- 
deve di imparálu di vecjo. A lui j veve simpri plasút 
di paré bon e di compari cun tun'ande di cont che al 
faseve sudizion, tant al è ver che duc’ j davin dal siór 
Checo come s'al ves vút une voróne di bèz. Pai lavórs 
in campagne e pa lis bèstiis al clamave int a òpare 
che, par sòlit, a' jerin fantaz che j stavin sot al caran- 
tan e che, par cont di faturis, lis vevin fatis dutis bielza. 
Par lavora, chês òparis no vevin bisugne che nissun 
al stes li a sflanconális. A jerin simpri in vóre di un 
soreli a chel altri e a stavin sù cun pôc plui di une 
cjazze di mignestre, cun tun spel di formadi e un 
quart di aghe cul asét. Il lòr dafá lu vevin, invezi, 
quanch'e jere ore di fâsi pajá. Siór Checo nol dineave 
mai ch’al veve di pajális, ma cul rimpin ch’al veve di 
lá a cjoli i bêz in bancje, ur prometeve simpri pal in- 
doman. 

Dato che chel moscjo di doman al intardave a 
vient, une di lis òparis a dezziderin, dit e fat, di 
presentási in trop denant di siór Checo. 

— Nö o' vuelin i béz che nus vègnin! — al disè 
un par duc, 

— Parcé di nö! — ju sigurá siór Checo — Ma 
no stat a crodi di fà fature dome vualtris... — al disè 
par bonáju; e po al domanda svelt: — Savéso vualtris 
quale che je la plui grande fature in chest mont? — 

I fantaz si cjalárin in muse senze savê ce di e cul 
suspiet che siór Checo ju cjolès pal boro. 

E chel: — Su mo, diséjmale. — 

— Par me, mená-fúr stran dal « scorteglon » (1) — 
al tentà un, dut sudizionôs. 

A nd è une plui grande — al disê sir Checo 
menant il cjáf. 

— Gjavá bosc cul sapon — al fó pront un altri. 

— Seá fen di chel dai práz di miez (2). — 

— Puartá-sú sacs sul cjast. — 

Ma siór Checo al diseve simpri di nó cul cjáf. 

— Buti-jù modon in fornás. — 

— Discosolá fasüi cuintri ۷۵6, — 

— Stratignisi di porconá quanch’al covente — al 
disé il prin che za j montave il fútar. 

— Nò, nò! — al dineà siór Checo — A’ nd'è une 
plui grande: une vóre plui grande. — 

— E alore, che nus `e disi lui quale che je — al 
de sú cun malegrazie chel dal fútar. 

— La plui grande fature ch’e je in chest mont — 
al sentenzià siór Checo — ’e je ché di fä il siór e no 
pode, fantaz! — | 

E cussi ju pajá, ma in curt la sò tiare `e doventä 
di comúgne. 


(1) Al € un sit tal fango de marine. 


(2) I «priz di miez» a’ jerin plens di jarbe rosse e dure, 
buine di rompi ancje la crúchigne e no dome la lame dal 
falzut. 

Pedagogje di une volte 


Puar pre Tite al jere, in chei timps, predi c mestri, a Bi- 
liris. Come mestri, s'e cjapave dispes cun Neto, ch'al jere fat 
par dut für che par imparà a lèt e a scrivi, e che a scuele (in 
canòniche), nol jere bon di stà fèr un moment e a ‘n° cumbi- 
nave di chès! 

— Alè un mostro — j diseve pre Tite a puar Tin, il pari 
di Neto. — Mi scurtisse lis bancjs e i bancs. Al tormente chei 
altris e alè un cjastronat. — 

— °0 capis, siór copari — j rispuindeve puar Tin. — Ma 
al è zövin imò. No pués mandálu in niò, pal moment. Che 
m'al tegni, e che j dëi tant ch’al úl. Fra un pár d’äins lu in- 
viarai pes Carintiis. — 

E pre Tite d'acordo. Crocs pal cjáf, j molave, ch'a rim- 
bombavin te stänzie; uiscjadis pes gjambis che j vignivin lis 
vèrgulis. E lu obleave a stá par quarz d'oris cul cjáf in jú e 
lis gjambis in sù 'tòr il mûr de stánzie, dapit, che j jessevin i 
voi; e a fa sul solar crós e crós cu la lenghe che si spelave, > 
al spudave, podopo, sanc e salive, puar Neto. E no si men- 
dave instes nò. 

Une di al rivà a cjase cun tune orele sporcje di sanc e di 
pulvin di strade, butàt-sù su la orele par che il sanc si sta- 
gnàs. Lu viôt sò mari e lu lave. Lu viôt so pari e j domande 
ce ch'al è stat. 

— Me a tirade il siór mestri. — 

Il vieli j va dongje. J cjape cun doi déz la orele sbregade, 
j e tire adasi e al viót che si plée in jù, masse in jù, di tant 
seade che je ali che si insede tal cjáf, distacade, a momenz; 
e al côr sanc. 

— Si, — al dis — cheste volte al pò staj che pre Tite 
Ue vébi tirade un pòc masse. Ma alore — al zonte — al úl di 
che tu ás di véjnint cumbinade une plui gruesse dal sólit. Vòl- 
tic, duncje, e dòmi ca ché altre, — j comande — cho cj déj 
la prionte! 


Cheste 'e sa dí « paidocentrismo ». 

Il mestri al va lá di Gusto a lementási di Meni, dal fi 
di Gusto, ch'al & a scuele cun lui. — Mi à clapadát pastrade, 
che se mi cjape mi cope! — 

— Orpo, siör mestri. E al è stát propi Meni? — 

— Si, lui. — 

Al ven clamát Meni, un stropulut sui núf dins. — Sêtu 
stät tú a clapadá il mestri? — 

— Nò, jo! — 

— Si, tò! Di daúr de cise. Ti ài viodüt ben: zùrui par 
ca tu tiravis. — 

— Ma no jerin cläs chei: glèrie 'e jere! — 

— Inalore tu sé stát tú — j dis il pari. — E parce fà 
dispiez al siór mestri? — 

— Parceche ogni di mi met in cjastic, e par nuje, eco 
mo! E chei altris a ridi. — 
— Siór mestri, îse vere? — 


— Bo ti met in cjastic 'o ài reson, par vie che no tu 
stás fér un moment, tu disturbis chei altris, tu ur fasis bo- 
cjatis, tu ur sclizzis ingjustri … — 

— Ise vere? — 

— Ce vere! — 

— Vere verissime, invezzi. Tu sés un discul e baste. — 

— Ben lui! — 

Täs e mènditi. —‏ سب 

Gusto al scolte, ma ni il mestri ni il frut no j abádin: 
a’ cuntindin tanch'a fossin bessöi. 

Fin che Gusto al ven indenant, al alze la man e al fe- 
vele: — Un moment, — al dis. — Ca mi pär che coventi 
une spiegazion. Tú, fantat, ti sintistu di domandäj scuse al 
siör mestri, di stratigniti dal clapadälu e, passe chi, di stä a 
scuele come cu va? — 

— Ben se lui no mi met in cjastic. — 

— Tu sés tú che tu mi obleis a cjastiäti: scomenze a fá 
il bráf, a no scurtissä i bancs, a no scribizzä su pai mûrs ... — 

— Al à di scomenzi lui, prin, a no mètimi tal cjanton, 
che mi fâs stä par oris impins. — 

— 'O ài capit, — al dis Gusto. — 'O viót che no vais 
d'acordo. E alore, co no vàis d'acordo, jo o pensi cussi: lui, 
siór mestri, ch'al stéi daür a chei altris. E tú — j fás a Men 
— di doman tu lassis di là a scuele e tu ti fermis a cjase, 
ch'al è simpri alc ce fà. — 

Mi visi di une volte, tai miei dis, 
dai tant’ cjavai cha jerin, biei e vis. 


Tacáz a cjárs, a bàghilis, caretis, 

a udrzints, a grapis; 

cu lis orelis dretis, 

cun bier comaz indues 

dispes duc’ inrosäz; 

cun piniis lustris, netis, 

la code lungje e fofe od ingropade, 
al jere un gust a viòdiju, cuét arcaz! 
E il «gje» dai cjaradörs, 

e 1 campanéi sui finimenz picjáz, 
des scòriis la sclopade, 

e il talpiná pastrade, 

tant legris; e il rond. 


E ué, ce diferenze! Di restá! 

Gjavant chei che di viodi al è dat mát 

in ocasion des sagris dal Statüt, 

si è bras, ore presint, 

se uns dis ad an si n cuche e si "ndi sint; 

che fin i zingars, ch'a ndi vevin tanc’, 

ué e van di «Ford» o in « Alfe», come in granc. 
E a vore pes tavielis, 

e a tùis sù par Pradielis, 

e a glerie ja pe Tor, 

e a dut ce ch'al ocór 

séi vie pes stradis largjs de campagne, 

séi vie par chés dai cuéi ch'e van a magne, 

séi de zitát, slissotis dulinvie, 

motôrs d'ogni nature; e puzze; e nte. 


Misérie di un efát! 


E cavalirs ad ogm pit alzát! 

TE TIARE 


Avril al è il més dal cil. Il cil s’impär dut biel e slusint 
dopo che i äjars di Marz lu än netát. La int contente, dismen- 
teant lis sós preocupazions, si lasse cjapá vulintir de sium. 
A'nd'è di chei che àn tante serenitát e siumonis che no finis- 
sin plui. Come Nino Londar ch'al si indurmidis tal treno e 
invezzit di dismontà tal so paîs, a Glemone, al va a finîle a 
Scluse. Ma là al si dismôf, al fâs un altri biliet par Glemone 
e a dës di buinore al pò cjapà un altri treno. Al à un'altre 
volte sium e quanch’al rive a Udin, al scuen fà un altri biliet 
par Glemone. 

Glemone ’e je simpri lontane! Oh, Glemone, cu la Gle- 
mine, cul San Cristofulon dal domo, cul cjscjelut e cul jet, 
là abás, in Plövie, indulà che no si rive mail... Al è biel l'Avril 
cul cil net e cul soreli gnûf, ma cui ch'al duîr al piart la 
patrie e il jet. E al scuen simpri comprä biliez par un lüc 
indulà che nol rive mai. 


TAL CIL 


Furlans, no stin a durmî!: j rimetin masse, ancje so rivin 
a pareglà il belanz des feradis dal Stàt. Va ben cho sin lavo- 
radòrs, ma chel di zovà a l'economie nazionál ancje cul dur- 
mi, si scuen propit dî ch'al è masse. Alore, o sin impegnäz 
simpri! quant podino polsà? Nancje quan'che si duär! 'E sares 
ore di lassà fà un pòc ancje a chei altris, almancul cul durmî. 

Ma il cîs di sar Londar, par furtune, al viarz i vòi di 
duc’ i durmions. Di cumó indenant 'o fasarin i nestris interes 
e no dome chei di chei altris. 

Din, 


Sundern undue 24 ۳ 


QU du E ae 


set 





E 


Sante Teodore 
Sant Franzese di Paule 
Sant Vulpian 


PRIME DI PASSION 


Sant Vizenz F. 

Sant Celestin 

Sant Rufin 

Sant Dionis 

Sante Marie di Cleofe 
Sant Ezechiel 


SECONDE DI PASSION (DOMENIE ULIVE) 


Lunis Sant 
Martars Sant 
Miarcus Sant 
Jojbe Sante 
Finars Sani 
Sabide Sante 
PASCHE MAJÓR 


Sant Timon 
Sanz Sulpizi e Servilian 


Sant Simeon 


Sante Limene 

Beade Eline Valentinis di Udin 

Sant Fedél di Sigmaringen 

DOMENTE IN BLANC ۰ Fieste nazionül 


Sant Marcelin 

Sunte Zite 

Sant Vitál 

Sant Pieri martar 

Sante Catarine di Siene 


ol 








Jo chel zövin ’o vuéi cjol-lu 


s'ancje al vès dome il cjapiel, 
so crodès di fáj la 6 
sot da Pale di un ucel. 


Al e biel a marıdäsı 
e a cjoli cui ch'al plis: 
e di di si fás barufe, 
e di gnot si fás la pás! 

A bon presi 


Neris come pitiniz, chei doi omenuz si fermárin 
su la puarte; cidins e in orele, cjalant ca e lá cun 
suspiet, come par sancirási che nol fos stát nissun fúr 
de parone. 

Palmire, che messedave te stagnade, si voltá a colp, 
come se chel cjalá i vès sgripiát jù pe schene. — Ce 
oléso? — ur disê. 

— «Signora, silenzio »! — al rispuindè un, metint 
un dét su la bocje. 

— «Silenzio signora », — al disè chel altri. 

— Ah, ’o sês talianoz? Ce oléso? — 

I doi a’ jentràrin cun pàs misurát e dis e a’ poja- 
rin un fagot su la puarte de cusine. 

— «Silenzio, signora », — al tornà a di un dai doi, 
e intant al cjalave fis tai vói la Palmire, restade come 
incocalide. 


— «Signora, la fortuna la casa vostra scelse ». Nò 
‘o volin svendi (al lè indenant par talian) Pultin pac 

che nus è restát e lo sin jenträz proprit «in questa di- 
stinta famiglia ». — 

Une gjaline si presentà in chel su la puarte, e 'e 
tornà a la fúr sforeade. 


— Che cjali ce robe! E a bon presi. Trentemil 
nome: doi vistiz di omp e un capot. Dute lane. — 

Un al disvuluzzave la cjarte e al tirave-fúr la robe. 
Palmire la cjalà incjantade. — 'Orpo ce biel ... ce biei! 
A fàsin la biele vöe. Trentemil? No podéso fami alc 
di mancul? — 

— Siore, nò, no podin. Chest al è il presi plui bas, 
Púltin presi. Un regál. E no stin fâsi sinti di nissun 
par vie che Pocasion `e je rare, üniche par jè. — 

In chel `e jentrà in cjase la Lüzie Prantoni e `e 
nasa il pèvar subit. 'E prova a cimiàj e Palmire, ma 
al fò dibant. 

— Dopomai ch'a ur covèntin i vistiz ai frutaz e 
un capot a Pieri. E chei chi mi semèin propi biei. — 

— E bòins soredut — dissal il plui neri tirant un 
cjanton dal pano. — Robe che resist a butäle sot il 
treno, cjalait, — 

Luzie `e olsà a fa sinti la só vos: — Vinc mil 
francs, e a’ son pajáz za masse, — `e dise. 

— Tu Ge — j rispuindè la Palmire. — Pense che 
in piezzamente a’ domandin l'ire di Diu nome par 
un sòl tài. — 

Ma d'instes Pintervent di Lùzie al zovà, par vie 
che — tire e mole — il presit al rivá sui vincjevot mil. 

E Palmire j lusivin i vôi, contente come ge vés 
gjavade la bale dal lot. 

— Gràziis — ur disé ai doi — sore us butarai-sù 
un salamut. — 

In chel al jenträ Pieri, il so omp. — Pieri — 1 dise, 
e senze lassaj il timp di di nuje — cór te buteghe e 
fati imprestá vincjevot mil francs; fin doman ch’a 
vegnin a cjoli il purcit. No sta domandámi parcé. Cór 
e vonde. — 

Po `e lè vie in te cjanive e `e puartá ca un sala- 
mut di chei di sachete par dalu a chei doi. — Eco 
sioruz — ur disè. 

Chei a’ stàvin cun fà dulinziós, podopo un dai doi 
al cjapà-sù il pac de taule e cun tun svuàl legri lu 
butà su la vitrine. 

— Nopo nopo, siorut — j disè la Palmire slar- 
gjant i vòl. 

Dopo tiraz 1 bêz e dopo cjapát il salam, chei 2 
partirin cun pas di gloti stradis. 

Palmire `e tirà-jù ben planc il pac, lu cjapa tal 
braz come un fantulin e vie di buride dal sartòr, tant 
contente che la piel daür no j tocjave la cjamese. 

— Vigj Vigj, cheste setemane "o vès di 2 
dome par nò. ’E je simpri ore di butá-vie chesc’ sbrèn- 
dui. — 

"E pojà il pac su la taule e `e slargjà la robe. Il 
sartör al cjalà, al palpa, al volta, al tira, al alza cuin- 
trilús, po al restá cu la bocje viarte squasit ingussit di 
scugnî d'al: — ’Orpo, Palmire! Chest al è mèlton dal 
piés. Si viarz nome a tocjálu. No päe la pene di stras- 
sa fil. — 

Palmire s'insentà svelte, che j vignive Pinclis. 
Tornant a cjase cu la robe tignude malamentri sot il 
braz, `e fevelave bessole. 

— Ce úl di? — j domanda Pieri. 

— Zito, Pieri! Zito, Pieri. Robis di no contá a 
dinissun. Ruvinàz ... ruvinaz … | — 

Il purcit, dapît dal curtit, tal fresc dal cjöt, al ru- 
gnive, ch'e jere Pore dal sir; e cul music al scloteave 
la puartele dal laip. 

— E imó ur ài dat sóre un salamp! 


MARIE FORTE 

L'an passát, Pomp di une puare cristiane dai Cuéi, intos- 
seade dal vin, « alcoolizzata », come che si dis par talian, al 
va di un miedi che jo 'o cognos e lu prèe che j fasi un document 
indulà ch'al risulti che la sò femine no je in stäz di fa nuje. 

— À ce scopo? — j domande il miedi. 

L'omp j spieghe ch'al á intenzion di presentá une doman- 
de di pension di uere pe femine, e che par chel j covente 
la cjarte. 

Il miedi, ch'al sa di ce pit che va zuete la pensionäbil, 
j rispuint che nol viôt ce ch'al podares zová un document dal 
gjenar stant lis robis come ch'a son, ven a stat stant la nature 
de malatie de cristiane. 

— Siór dotòr, 'e je inàbil « a qualsiasi lavoro »; no pò 
fá nuje, lu sál? — 

— So lu sai! Ma ’o sai ancje quale ch'e je la cause dal 
mal; e la savés ancje vô: «l’alcoolismo». Alè un mal, chel 
ali, che si uélilu, e che nol ven par colpe des ueris. — 

— Siór dotór, lui, chi, al fale! — j dis l'omp. — Tocje 
ch’al sépi dut, inalore. Tocje ch’al sépi la reson par vie che 
la femine si 6 dade al bevi. Al € stát dal corantequatri, quant 
che un todesc al & jentrát in cjase che jé `e jere bessole. Poben, 
'e à cjapade une pore tål, che par rimétisi 'e à scugnút bevi. 
E d'in chel di no à podút plui fà di máncul! 

95, ESTILS 


"Ne vacje e va pastrade. Cussì lant 
a’n’ póe-jà un côl cidine, e `e va indenant. 


Sun tun zesár vizin 

un cufulut di nie di gardelin 

a'n' cje "ne cjäule apene 

daprúf di une vermene. 

Pojade che le à, 

si scjasse, al tire il cuel e, li par li: 

— Amis, le ài fate — al berle: — Vèle chi! — 


Ce tanc ch'a "nd' è di gardelins cussì! 








Furrond 


Michél, ta Postarie di Varisto, un di di Nadál, al fume 
un toscan in pás, cun tun miez litro devant. 

Lu ten alt cun doi déz, lu cjale, lu zire, lu volte, lu met 
in bocje, al siare i vói, al tire fasint la bocje di sup, al ten 
dentri il fum plui ch'al pó. Al pár che lu teti, insome. 

Al jentre ta Postarie so fradi e lu lampe: — Cjoh — j 
dis — viöt ch'e je beste ancje doman, sátu! 





# * * 


Puar Gusto al veve simpri une sèt, une sèt. In cjase o 
sul lavòr ch'al fos, bevi saldo: blanc, neri, bon, trist; ce ch'al 
jere. E s'incjocave simpri, par fuarze; di mit ch'al scugnive 
lassá il lavór ogni dì ’tòr des quatri. 

So fi Ermins, che in chei dins al lavorave di manauäl 
cun lui a Bolzan, si avilive e si vergognave viodinlu in chei 


stäz. J diseve: — Parcè a 'n' bèvistu tant po, pupà. — 
J rispuindeve: — Mah, fi, ce âo di diti: si viòt ch'al 
sta vehl 
* * * 


Menut al jentre tune cafetarie, al va al banc e al doman- 
de: — A trop il cafè? — 

— Sessante. — 

— E il zúcar? — 

— Chel, nuje: al è a gratis. — 

— Dàimint un doi chilos alore. 

Precisazions 


— La femine ch'o ài cjolte — al die Tinut: 
— in cjase mi fás dut! — 


Se «dut» j fis, no sai e no feveli; 
ma che «di dut» j fasi, al è vanzeli! 

TE TIARE 


Chest nol è plui il més dai garófui: al è il més dai plà- 
tanos. I plátanos dai stradons in chest més a’ scoménzin a 
véle-sú cui automobilisc’, ch'a tàchin a lá ator a sagris e a 
ghiringhéi e, massime s'e an dongje la moróse, tacl: la ma- 
chine dut un fäs! Piardi in tun colp la machine, la moröse e 
salacór la piel, nol € un divertiment, cun dut che lór a' jerin 
partiz propit cun ché di divertisi. 

I plátanos a’ son cuintri dai divertimenz, ch'a coventin 
ogni di di plui tal mont di ué, che duc’ e an bèz, machinis 
e feminis «vamp». Une volte, invezzit, si veve dome 1 ga- 


röfui. 


TAL CIL 


Par vivi si & di lavorä. Tal mont di prime si crodeve, 
invezzit, che si vés di lavorá par cjapä béz o, piés, che si 
vès di cjapä bêz par no lavorá. A'nd'jerin tanc, ancje cu la 
pulitiche, ch'a vevin incärichis impuartantis e ben pajadis di 
no fà nuje. Altris, für de pulitiche, par fà bèz a” lavoravin 
come machinis dute la setemane e l'indomenie a’ jessivin cu 
la machine deventant un dut-un cun jè. 

e Lavorá par vivi» `e je la grande scuviarte dal omp gnúf, 
stant che la peraule vivi 'e domande di séi cognossude ben. 

La tiare vere `e je tal cil. E tal biel més di Mai, par im- 
pará a vivi, dopo lis oris di lavór, si à di lá a cjalä il cil 
ch'al Gs, e stà li fêrs a spietà fintremai ch'al tache a fevelà. 

mr تاو جات همیب وچ چا باه ها تا اک هی وا‎ OSES gu 

Sant Josef operari - Fieste dal Lavör 


SECONDE DOPO PASCHE 


Invenzion de Sante Crós 
Sante Moniche 

Sanz Piligrin e Irene 

Sante Benedete 

Santis Flavie e Domitile 
Sante Gjovane di Are 
TIARZE DOPO PASCHE 


Sant Jop 

Sanz Filip e Jacum 

Sant Pancrazi 

Sante Gjeme 

Sant Bonifazi 

Sant Zuan Batiste de la Salle 
QUARTE DOPO PASCHE 


Sant Pasquál 

Sant Venanzi 

Sant Ivon 

Sant Bernardin di Siene 
Sant Valent 

Sante Rite di Cassie 
QUINTE DOPO PASCHE 


Sante Susane 


Sant Agustin di Canterbury 
Sante Marie Madalene dei Pazzi 
DOPO DE SENSE 


Sanz Canzio, Canzian e Canzianile 

Chi la bancje, li la sente, 

là il balcon cho ti ai ۰ 
Vevin dit di bandonäsı 

ma il Signór nol à ۰ 


In ché di da lis més gnozzis 
ce ligrie che sara: 
e mé mari, püarine, 
z # s ^ 
tun cjanton € vajara. 








| 
| 
| 
| 
| | 
1 
| 
i 
| 
| 
| 
|} 
| 
| | 


W Il nestri Comm. c. p. (1) 


(1) «con placca 








ART E CULTURE 





Si è in tanc' mé, in Friál, che si scrif par furlan: forsi in 
masse, al dirà qualchidun; ma par tanc' che si séi, no od è 
un che lu fasi in privát, se no raramentri o par scherz. Par 
furlan si scrif libris, sfueis, manifesc', volantins di lá in pu- 
blic; in privát, invezzi, si dopre il talian, séi che il talian si 
lu sépi, sei che di talian si 'm' mastii póc o gran. De bande 
di chesc: «Cara molie... cara mamma », si serif «Tuo Mae- 
strello Umberto», si firmisi. E i omps vie pal mont a’ scrivin 
a cjase: « Vengo con questo mio scritto per dirvi il stato di 
mia salute... »; e, di cjase, i saltiz si ur ai mande, i afárs si 
ur ai spieghe — ai omps vid pal mont — instes par talian, ch'al 
è bulo cui ch'al capis. E al sares cuss fázil pojd-jù il so pin- 
sir su la cjarte te lenghe fevelade di fruz in sù — grafie a 
part, che, al proposit, nancje i studidz no si cjàtin! 

La reson, la lidris, il parce di une mode dal gjènar no 
si è chi par tentä di sclarilis: ca si è nome a atestá l'esisténzie 
di un fat. E di un fat ch'al dure di vieri, se za cent dins puar 
gno nono j scriveve di Viene a ché che po ’e veve di deven- 
tá mé none, a Biliris — si viöt tun moment di chei ch'a cà- 

pitin ogni tant ai morös —: « Ti amai ti adorai, non nego il 


vero; ora la tua beltá non m'in'nemora. Ho gambiato penzier 
di amarti, ma bensì di odearti..»; e se un Sandri di un país 
'tór Tresesin, mancját a passe novantdins za uns dis dins, 
grant ami di gno pari, j scriveve a gno pari, ai siei timps, dal 
Cragn lò ch'al jere: «Caro Rico, salutoti caramente unitoti 
tutti i tuoi cari >. 

E ché mode si dle no nome in riuart ai saláz di mandi, 
o ai afárs o ai conseis: in altris peraulis e “prose”; ancje in 
puisie si rilèvile. Infati, savéso gno nono ce che ancje j scri- 


veve a mé none, 'e só Ané, in ché ete? 


« Cara Anetta 
sogjetta d'amore, 
languisce il mio cuore 


sospira per te.» 


(le di metude graficamentri secont che m'e diseve mé none, 
che la saveve adamenz). 

E savéso un altri dal gno país, jusc' vine dins indaür, 
presonir dai todescs in Gjarmänie, ce ch'al scriveve ’e só bion- 
de a Biliris? Ve’ cal La puisie no je passade par pueste, che 
la censure, in chei timps, Diu nus uardil 'E je rivade a de- 
stinazion di straforo. E imò e dure, tun sfuei dut fruzzát, 
dedolát. Si pò ridi, tal lèjle; ma se si fèrmisi un alc su'n chés 


rlis... se si rive a läur sot, sáo jo...! 

Un di 
vilmente tolto, come dal nido l’ucel 
spenuto. 
D'al'uman societá umigliato al 
nulla scalin. 
Il barbero sghigna pari al 
sassin. 
. Il palpito cessa al cuor 
| quando «lauf» e le quattro 
| non sonate ancor. 
Nó tregua o amor. 
Passan mesi ma notizie di cari 
| mancano ancor. 
Nel fango e neve faticando 
passa il dì. 
La notte nella sozza paglia e il 
tormento dei ... Cri cri. 
Dal Signor non ascoltano il Dir. 
sfamar e vestir! 
Nobil è il perdon e di vendetta 
Risparmiar. 
Ma sacro per i posteri non | 
Dimenticar!! | 





Arndorf, dal 23.9.1944 al 6.5.1945 

Frurrond 


Pre Antoni Uàu al confesse un zóvin. — Dimi ce che 
tu 4s fat, conte, svuèdicj. — 

— Siór sántul, orsere l'altri 'o soi stát cu la Nute. — 

— Cun cui? — 

— Cu la Nute. — 

— Avanti. — 

— .. o soi stat cu la Nute.. — 

— ’O ài capît: cu la Nute. No soi ancjmò sturbit! Distri- 
ghe, che no äi timp di piardi! — 

— .. fin tart … jü pe bräide ... 

— Avanti. E a fá ce? — 

— … Siôr sántul, cussì, ve’ ... — 

— Cussi, ce? — 

— A fà l'amòr, siór sàntul! — 

— A ce far — 

—. A fi l'amòr... — 

Une páuse. Po il predi al alze la vós (e la glesie 'e je 
plene di int e duc’ sint): — Trôs dins átur — 

— Disenúf, siór plevan. — 

— Sporcacjon, purcitat, corognate! E tu ölsis a dimal! Sátu 
o no sätu che 'e tó etät jo nancje no m’impensavi di chés 
porcarlis? 

STATAI 


Ami che tu mi sinz, il mont si volte. 
Utu sinti parce? Ti conti. Scolte. 


Ne biele di, sot fiestis di Nadál, 

‘o ai scugnät lá, par vie di un cds cho tas, 
tun ufizi statál. 

No vevi trope vóe, par sei sancir; 

ma dût che la muir e mungulave 

ch'al bisugnave lá pal nestri miór, 

mi dizzidéi e *o lét. Un curidór; 

un cidinór atór; milante puartis; 
tabelis d'ogni bande, e targhis, cjartis... 
Co ‘o véi viodát, atent e cun pachèe, 
par vé une indèe sul sit, ogni scriture; 
sperant di vé capit, 

tal ultin de leture, 

che il buc che mi spietave al jere chel, 
‘o stéi sun tune puarte cul saltel. 
Jentrá? Cussi? No mi pareve biel. 
«No sin mico culénti pes cantinis » 

0 di rasonät: « batin cu lis anis». 

E ’o bat. Nissun rispuint. 

'O torni a bati: muart! 

'O bat imò une volte un póc plui fuart: 
— Avanti, — finalmentri o sint di dentri. 
E ‘o jentri, cir in man. 

— Ce olèvial? — par talian 

mi dis un anzian tun cjadreon. 

— ‘O orès "ne informazion, se no j displás: 
saressial chi, par cis — 
j fas — cuss e cussì? — 
Mi dis ch'al jere li. 


Poben, furlan, ami, ch'o cj feveli: 

tú no tu crodarás, ma al e vanzeli. 
Sintút ch'al vè chest siór la mé richieste, 
mi 4 dade une rispueste 

tant clare, tant precise e tant pulit, 
ch'o soi restát di stuc, imbambinit. 
E co ‘oj diséi cho j jeri tant agrät 
pal mit ch'al veve vit, 

tal prin di stá a scoltáma, 

podopo di indrezzämi: 

útu sinti, furlan ch'o cj ài adór, 

ce ch'al disè, adegnèvul, il gno siór? 


Al jevà-sà, mi dè la zate e, biel: 
— Paron — dissàl — no sino chi par chel? 








A Gardiseje tal 1912 


Regolarmentri ogni dës setemanis, 'tór misdi, un 
pezzotár di Marian, cun tun caretin tirát di un mus 
rinchinit, al fascve un zir par Gardiscje. 

Al jere un spilungon di omp, plet, gris, plen di 
grispis in muse, sdenteát, sporc e trist. — Uès ... fiar ... 
pezzoz … — al berlave cun vôs di civuite. 

Une di al capita a fà il so zîr 'tór di un bot, e 
posto ch'al veve premure di lá a gustá, al bastonave 
il mus di sante reson par fälu spesseä. 

A ché ore, come al sólit, für de cafetarie di e Mo- 
settig > (uê « Emopoli »), al jere sentät il Judiz di Gar- 
discje, siór Rencel. 

Viodint ché puare bestie che stave impins par 
scomesse maltratade in ché forme, siór Rencel, senze 
meti sal sú, al dé ordin al pulizzai di fermá il pezzo- 
tár e di menálu in preson, e di compagnä il mus al 
e Stallo della speranza» ch'a vessin cure di lui. 

Il pezzotár al jere für di sè. Al rugnave tanche 
un cjan rabiós biel che lu menavin dent: j mostrave 
i puins al mus e j berghelave: — Spiete che mi mò- 
lin, tú, brut rufian! Ti rángj ben jo! — 

Podopo, come tra sé e se: — Maladet di un mus! 
Cut varessial pensät ch'al vés vút tanc’ amis e cussi 
potenz a Gardiscje? 


71 





o ی سس‎ i 














— و 


» FESTA DEGLI ALBERI » 


Un trop di scuelaruz domenie stade 
(secont che un sfuei ch'o di let m'e à presentade), 


e” an celebrát in glorie tun país 
la « fieste» ch'e je a cjäf di chestis riis. 


Sutit tanche vermenis; cun mil curis, 
gjoldint de gnove vóre, créaturis!; 


cirint di fá pulit plui ch'a podevin 
par vie che « Amate gli alberi» ur disevin; 


cu lis manutis lór, cui lór deduz, 
tanc’ arbuluz e an implantáz chet fruz. 


E intant di chest, in Cjargne, ‘tûr Damar, 
1 GRANC' a ‘n° slidrisavin un midr! 


Miárcus 25 di novembar dal '64 

TE TIARE 


Par meti-sò une manifestazion impuartante al covente un 
comitát promotór, un comitát di onór, un comitát organizza- 
dór, un comitát gjenerál, un comitát finanziari, un comitát 
consultif, un comitit esecutif e siór Valantin. 

I lustrissins elemenz dai comitáz si riunissin par di che 
l'iniziative e merte, e par che i sacrataris a’ scrivin i verbái. 
Siôr Valantin al scove, al scrif, al conte, al quistione, al do- 
mande, al clame, al cór, al scombat e al ۰ 

Podopo i lustrissins granc' dai comitäz a’ rizévin letaris 
di glorie e i lustrissins pizzui a’ rizévin assegnos di dusinte 
o tresintemil francs siaráz in tune buste con tune letarute. A 
Valantin j dán cincmil francs senze buste. Ma lui al á dome 
lavorát, e cui che dome al lavore nol pò vé nissune glorie e 
nancje bustis. Lu pain pûr! 


TAL CIL 


Máncul sorestanz a son e miór si sta. Massime tal més 
di Jugn che, cul cjalt, al pó vigni-sü il gnarvós. Paraltri, baste 
cjalá atór e si viôt ch'al ven il forment, a cjántin i gris, lis 
pomis s'indulzissin, il soreli al scjalde e al fâs ancje lusór. 
E dut cun ce? Cun tun sorestant sòl: un di numar! A’ co- 
ventaressin tanc’ sorestanz dome par fà lis ueris, in müt ch'a 
rossin avonde par frontási tra di lòr, senze disturbá cui ch'al 
à voe di stá a cjase. Chel di fá la uere al & pardabon un grant 
disturp e, alore, miór vé un sorestant sól, di chei ch'a son in 
cundizion di D vigni-sò il forment e di impiá il soreli. E 
chei altris, co no covèntin, si pó mandáju in uere. 

1 M Sante Anzule 
2 M Sant Räsim - Fieste nazionál de Republiche 
3 J Sante Ulive 
4 V Sante Saturnine 
5 5 Sant Bonifazi 
FH 6 D PASCHE DI ROSIS (Pentecostis) > 
7 L Sant Rupret | 
8 M Sant Vitorin N 
9 M Sant Prin | 
10 J Sante Margarite Rigjne di Scozie 
11 V Sant Barnabe 
12 S Sant Zuan di Sant Secont 
Fı 13 D SS. TRINITAT 
14 L Sant Basili 6 
15 M Sanz Vit, Modest e Cressenzie 
16 M Sant Aurelian 
17 J CORPUS DOMINI 
18 V Sante Marine 
19 S Sanz Gjervás e Protás 
20 D II DOPO PENTECOSTIS 
21 L Sant Luis di Gonzaghe 
22 M Sant Nicete € 
23 M Sante Agripine 
24 J Sant Zuan Batiste 
25 V Sant Prosper 
26 S Sant Vigjli 
Hm 27 D 1 DOPO PENTECOSTIS 
28 L Sant Ireneu 


Y 29 M SANZ PIERI E PAULI e 
Sante Lucine 


z 

Mé madone che tontoni 
che par cjase no mi úl vé: 
quindis die dopo sposade 
jo ’o comandi plui di je! 


Dutis bravis, dutis buinis 
fin ch'a son di marida; 
doi-tre dis dopo sposadis 
dute robe di torná! 

lis carozzis di Marejatvieri 


Cheste contute, voltade in furlan, 'e je stade gja- 
vade dal libri « Udine 16 millimetri - seconda serie », 
di Renzo Valente, che la stampare di Doret 'e à 

۰ dát-für in chesc' dis. La reson che nus à conseát a 
tradùsile 'e je ché ch'o vin dit sul > Strolic» dal an 
passát, indulà ch'o ’ndi vin presentade un'altre, stra- 
fuinle dal prin libri di chest autor cussì sclet, cussì 
« nestri »! 


Us 'e dis tune orele: no ài la patente! "O ài provát za 
un an. 'O vevi il «foglio rosa», il » sfuei colòr di rose». Lu 
mostravi a duc’: — Cjalait — o disevi — il «foglio rosa ». — 

Quant ch'al fo par scjadé, in cussienze, no jeri imo a 
puest ni matereälmentri ni spiritualmentri. 'O tentai di do- 
mandû une pròroghe, tanche mi vevin conseät, ma no me 
dèrin parvie che il gno miedi al jere fúr di Udin, e che chel 
ch'al jere al so puest no si sinti di declarámi « indisposto » 
dal moment ch'al viodeve cho stavi ben. I galanzümign si 
cjatiju nome in chei cas indulà che si orès ch'a fossin un 
frègul di máncul. Cussì il « sfuei » mi scjadè e ’o lassài piardi. 

Di che instes, patente o no patente, jo o sai guidá. Ce- 
leratór, frizion, slàif. Quant cho jeri a Tripoli cul cjapielat 
di suro, o lavi squasit ogni dì a buinore a fà un zîr in auto 

cul autist dal colonel ch al durmive. Subit für de zitát, l'autist 
m'al zedeve cho mi sbrocás, e lui si sentave sot di une pal- 
me, cul gno gjornál, cun tun spagnolet dai mëi, cul gno 
panetin e lis més purizions di formadi. 

'O jerin sul pat dal Sahara. Nancje un cjan. La ultime 
palme e jere ché là ch'al lejeve l'autist; dopo, il desert! 0 
podevi D ce cho olevi: là e tornà; ce cho olevi. Nissun pe- 
ricul. S'o ingranavi par lá a cesse-cúl, nol ocoreve cho mi 
voltás par cjalä lá cho lavi, e ancje se par cás no vés plui 
savüt cemüt che si faseve a fermá, al plui al plui ’o varés 
podút lá a fini a Johannesburg, so fos lat a misdi, o a Gja- 
rabub s'o fos lòt viars soreli jevát, opür sépi Diu dula so fos 
lát viars tramontane, senze riscjos di nie par ché plane che 
jerez e nissun. 

Ma jo savevi fermámi. Prime, seconde, tiarze: crac, crac, 
crac; vie! Sü il celeratór, jù il släif: alt. Fázil. E un plasé 
di no di in chei momenz di «legjone straniera»: cjalt, lis 
dunis, la sèt e il «sssss » des aruèdis tal savalon. Une sede! 

'O lavi ben. M'al diseve ogni volte l'ami co al montave 
par torná a cjase: — Tu vadis pulit, ma tu tegnis masse a 
sinistre. — 

A sinistre! Prin di dut tal desert no si än ni sinistris ni 
gjestris (almáncul in chei timps: no sai uê se i beduins a’ 
vébin imparát dai talians a fasi ancje lôr lis ecorinz» di si- 
nistre e di gjestre: 'o scherzi savéso!); e, se mai, ce podèvial 
di lui, s'al veve let saldo e cjalát mai? Al scherzave e m'al 
diseve: — "O scherzi, sátu! Tu vås ben seriamentri invezzit. — 

Podopo 'o scugnéi parti. Jo indenant a cjapà Alessandrie 
di Egjt, lui e il colonel fêrs a Tripoli, a spietá ch'o la cjapäs. 
Po Alessandrie, tanche si sa, jo no la cjapäi gran, e o provai 

doi displasés inalore: chel, vonde grant, di torná in Italie 


senze Alessandrie, e chel altri, plui pizzul, di vé scugnút im- 
plantá la prâtiche di automobil par nuje. 





* * # 


Duncje jo no ài ancjmò la patente, ma cun tant ch'o ài 
viodút a guidá tai Autos di chei altris, al è come So la vès. 

La prime volte cun gno sántul. "O lárin a Orsàrie, un 
carnaväl, a Sevrut, a viodi la mascarade, In ché volte si usave, 

Al jere un «503» auto «di piazza». Ruedis a räis, tar- 
ghete «66» ch'al jere il numar di Udin. Nol esisteve ancjmò 
chel «UD » ch'al è uê. La gabine, denant, par guidá; un ti- 
nelut, daûr, pai siórs; e, jenfri, un divisori, une paradane di 
veri lavorát. Al veve lis tindinis cui flocuz par tirälis-jü, cu 
la suste. Si tirávilis e a? si fermavin bessolis: tac!; un altri 
colput in jù, e a’ fuivin in sù. E jo o cjalavi, sentät, dacis 
dal autist, dal « chauffeur » che si diseve in ché volte, il tapon 
dal radiîtor che co si voltavin par ca al semeave che lui al 
lès dret. "Ne impression! 

Quant che si intopàvisi in qualchi altre màchigne — o 
une «501», o une «Lancia Dilambda » o une « Renault » di 
chés cul devant sfracaját — ’o pensavi `e «Patrie dal Friûl » 
d'in ché volte («Patria del Friuli ») € ai scóntros che ogni 
tant si lejeve: ¢... e l'urto fu inevitabile». Ma "o jeri calm; 
e un voli al strópul ch'o ài dit, e un altri sui pis dal autist, 
‘o scomenzài a capi il sens de frizion e dal celeratör. Ogni 
tant, dal di dentri, il sàntul o la só siore a' dàvin ordins 
cul telefón: un tubo ch'al partive di dentri e al finive difür 
in forme di plére, dongje de orele dal cócjo ch'al diseve 
di sì cul cjáf ogni volte. Di ca e di là de strade ’o viodevi 

i morárs a fuí, scrideliz, rinchiniz; e i cjamps inglazzáz. Cui 
sa frét lá difür — indulà che jo, ali, gjavant qualchi soflade 
tes gjambis, "o podevi di di stà ben. Dal sigür a’ stavin miór 
di me i siórs, dentri, daür, cun tun « plaid » su zenói e dut 
intör imbutit. Ma ben ancje jo. 

Ad un pont, «una gomma a terra», une gome spompade. 
Ah, ben!, il frèt cho ai sufiart par judá chel puar diául di 
un autist! — E cjöl chest, e cjöl chel, e dòmi chel altri, e ven 
ca, e va là. — No mi dave nancje dal « lui », ma paziènzie. La 
ruede di rigambio ’e jere impirade di flanc, mieze tal pare- 
fango e ché altre mieze su la pedane, cun tune smuarseúte 
nichelade che la tignive impins, e une cinghie. 

Lis mans piardudis; di chel instes: — Tire la cinghie, sta 
atent ai bulons, no sta piardi i dados. E gjáviti di li, e va lá 
di lá. — Diu, ce frèt! "O vevi i bragonuz curz, i cjalzuz curz 
instes, un capotut di nie; e i sántui dal di dent de mächigne 
nus cjalavin, sintáz, pacjfics cu la cuviarte sui zenöi. 

Quant cho tornárin a montá, la femine dal sántul e batè 
tai veris denant e `e disè: — Te te ga sporcà el goleto de la 
camisa, mostro! — ven a staj: «tu ti sés sporcját il cuel de 
cjamese, mostro! ». 


* * ¥ 


'E jere Pete indulä ch'a vivevin insieme in Marcjätvieri 
mächignis di plazze e carozzis: «bruns». Lis primis a’ son 
ancje ué ali. Uè a’ son la Spagnolli e Pitassi; in ché volte 
a’ jerin Gaspardis e Liesch; il « Caffè nuovo» e Del Fabbro 
sul cjanton di vie «Rialto». Lis secondis, sul denant de Casse di 
Risparmio, in file indiane ancje chés, di vie « del Monte» fin 
in vie «del Carbone». A’ fasevin un biel viodi a cjalälis dai 

puartis dirimpet: dutis neris e il palaz vert e d'áur. Jo 0 
jeri di cjase. 'O stavi in «via del Monte ». 'O m'intindevi. 

Ah! ce tant che mi plaseve lá a viodi a durmi i cjavai 
impins, cu la muse viars tiare, lis moscjs che ur tremavin 
su la piel e lis gjambis; lis talpis tac-tac sul pedrât par pa- 
râlis vie, e invezzi nie; e l'omp idem, in serpe, la visiere sui 
vôi, la barbe sul stomi e lis mans su la scòrie a pendolon, lis 
moscjs ancje li, ma cujetis, in chés cjaldis oris subit man- 
gjat, che nome il tram al passave sdrondenant e saltant e 
rimbombant sot i puartis che no jere anime! 

Poar Udin di chei àins ali, che si contentávisi di tant 
pòc, ancje di durmi nome! E pòars ancje nò, che nus bastave, 
dal daür des colonis, di tira cui lástics i tubetuz di carte sui 
cjavai: tinn!, par sveájul Ce tant indaür cho jerin! Ce timps 
di púars, propit, cun dut ce che invezzi al è uê in Mar, 
cjátvieri e pardut e a dutis lis oris! No sai, no sai seriamentri 
cemût che si faseve une volte a lá indenant cussi benplanc 
e in tan’ pòs. E di tant ch’al è gambiát dut, mi pár fin dal 
impussibil ch'al vébi podút gambiá dut in ché forme e che, 
par esempli, lis carozzis a’ sédin sparidis, e il tram. E lis 
mächignis di plazze ‚nancje plui verdis, ma di duc’ i colörs, 
e an fin il non parsóre: «taxi», a merican vie, e la lûs den- 

i, che si viót a lá, vie pe gnot, par so cont, "ne peraule parijar. 

E pûr jo o m'e sintivi che sarès lade a finî cussì. Lu 
scrupuläi quant che di di in di, e simpri plui, o viodevi i 
cjavai a deventä secs, nome cuestis, e no par vé fan; e ch'a 
deventävin viei ancje i cöcjos che ultimamentri — e no nome 
in tes oris plui cjaldis ma ancje in tes oris plui fredis — a’ 
sinzussivin, la visiere simpri plui in jü sui vôi, adiriture sul 
nás; e lis moscjs simpri plui raris, e ancje chés pocjs, strachis. 

La vite! Un al crót di durá in sempiterno, e invezzi: 
patapunf!: al rive il moment ancje par lui, e al cole. Come co 
si an vinc' àins, vehl, che no si cröt di deventà viei e si 
devente, invezzi; e 'e semèe un sium la muart; e si mûr! 

E cussì ancje par me, come pai cjavai, 'e fini l'etât dal 
Cormòr; e d'un colp 'o mi vergognài (e mi smaraveäi, anzit, 
di no séimi vergognát prin), di passa denant dal e Dorta » cui 
bragons curz e 1 cjalzetuz jü. E no sai di ce alc di biel e di 
grant cho provài dentri-vie la di cho rivài a métimi i bragons 
luncs e che no scugnéi plui saludá lis paronis nome cun tun 
inchin, ma cul cjapiel in man; e 'o vevi la golarine! 

No savevi, Diu bon!, no vevi capît che própit ché go- 
larine e chel cjapiel a’ stavin liquidant par in vite chel gno 
pizzul, beát mont che no coventavin patentis di guide — indu- 
lá che in chest ca (tant par di) altri che patentis a’ ocörin, 
tant máncul beát e plui grant e di muviment tant difizil ch'al e! 

E pensá ch'o ai vit tante presse (come al sölit, co si trate 
di cjapä cjantonadis) di vignij, macaron cho soi e nuj'altri! 

Oh, s’o vés imparát a stä bon e cujet tant ch'a stavin böins 
e cujez in Marcjätvieri i últins doi cöcjos che — restäz nome 
in doi, di tanc’ ch'a ern prin; cun duc’ chei autos di plazze 


che di doi ch'a jerin, a’ jerin deventáz tané — a’ disevin 
a turno, tra un pisulin e chel altri, lassant lis carozzis bes- 
solis e indurmidiz 1 cjavai: — Anin a cjoli la patente. — E 


a’ lavin in pòs mo li de « Madalene sporcje» mo al « For- 
narcto »! 

RENZO VALENTE 
(Traduzion di Meni) 

Eleriond 


Un «ûr dotör di chenti, cognossät, 
ch'al jere stát metüt 

te liste di un Partit che no dis quäl 
pes elezions de Clape Regjonäl; 
biel lant atör par Udin imburit, 

la vilie de zornade eletoräl: 

— Siör Meni, riverit! — 

mi a dite scjapielansi. Testüäl! 


E al jere sun chel altri marcjepit! 


Jo ’o soi restát ali come un cocál. 
M'al vevial dit a mi? 

Ma mai lu veve fat prin di chel di! 
Opür, vadi, ad un altri dal gno non 
tra 1 mil di lór ch'a jerin sul liston? 


Mi soi voltät intör tanche si fäs 

par rilevá te schirie se par cas ..., 

ma `o cjali d'ogni bande e 'o viót di nò: 
chel Meni 'o jeri jo! 

Ir l'altri, plui o máncul tal stes sit, 

m'al soi cjatát di gnáf. Jo e lui, bessói. 

'O j ài frontáz 1 vòt. 

Mi soi prontát par faj la riverenze, 

par dij, magari, un alc in cunfidenze 

ch'al jere stát elet; 

ma 'o soi a un pòs „a máncul … dirimpet: 
al à scansát 'ne «emme» e al è lit dret! 


Pecjät! Si reste, vere?, di mincjons! 


Pal gnáf salüt, lis gnovis elezions. 


Udin, ai 15 di Maj dal ’64 

TE TIARE 


I SCUEDARINS di dute l'Italie a patissin parcè che in 
chest més tante int 'e je vie, su pes monz o sui savalons 
des marinis. Scuedarins nazionäi, regjonái, provinziäi e dal 
circondari di Pordenon, comunái, priváz e zingars; scuedarins 
des associazions patreotichis, da l’Assistenze, de Beneficenze, 
de Parochie, dai Partiz, de buine Stampe, dai Sindacáz, dai 
Sinistráz e de Crós Rosse... Dute int che no pó scuedi in 
chest més. E chel di scuedi alè un grant Ideál! 


TAL CIL 


Ce biele la vite senze scuedarins! Cetantis náinis e cetanc' 
berdeis di màncul! Nissun piart plui mieze zornade par un 
timbro, nissun fas plui dës oris di code dome par pajá. 
L'implant plui di mode de vite moderne al jere chel dai 
scuedarins, e parvie di un tál implant l'omp al jere impegnät 
dutaldi cun fastidis, cun fotis e cun notis, tant al & ver che 
la peraule «rompi» e jere ogni moment su la bocje di duc’: 
no sta rompi ca, no sta rompi lä, come se in dute la vite 
'e fos dome un rompiment. 

Ma cum, liberât il cjäf dai scuedarins, l'omp al scuviarz 
che si pò pensá a alcaltri: `e vite, e puisie, al amor. Al ven 
scuviart il pinsir, e l'omp al devente plui grant: al devente 
un grant scuedarin des oris de sò vite, che prime a jerin 
quasi dutis piardudis. 

Fieste dal Sane di Crist 
Madone de Visitazion 
Sant Eliodór 

IV DOPO PENTECOSTIS 


Sante Filumene 

Sant Isaie 

Sanz Ciril e Metodi 

Sante Lisabete dal Portogal 
Sante Veroniche 

Santis Rufine e Seconde 

V DOPO PENTECOSTIS 


Sanz Macór e Furtunát 
Sanz Eugeni e Zurian 
Sant Buineventure 
Sant Rico Imperadór 
Madone dal Carmini 
Sant Alessi 


VI DOPO PENTECOSTIS 


Sant Vizenz de Paoli 
Sant Jaroni Emiliani 
Sant Denél 

Sante Marie Madalene 
Sant Apolinär 

Sante Cristine 


VII DOPO PENTECOSTIS 


Sante Ane 

Sant Pantaleon 

Sant Nazári 

Sante Marte 

Sante Julite 

Sant Ignazi di Loyola 

Quan'ch'o lavi pe Valcjalde 
cu lis strezzis par daür, 
mi disevin: — Svualde, Svualde! 


speranzone dal gno cir! — 


Chel grimdl di sede nere 
no lu vèssio mai viodát! 
Al è stât la mé ruvine 
su la flór de zoventát. 








| sindie dal ‘16 


1915-1965. Aneje il « Strolic», tal so piz- 
zul, al Gl ricuardá e få torni a vivi la clime 
furlanamentri patreótiche de prime uere 
mondiál: difindi la Patrie, ma no ۵۸ 
la stale par chell 


Forsi la trape e il bon odór dal turcli nus à ingo- 
losiz e 'o sin jentráz. Un bel curtil net e par un fil, 
cui carateluz in rie e il cjalcon spalancát a disgotä, go- 
mis neris picjadis, magladis di puinte, butiliis vueidis 
cul pipul in jù, in tasse 'tór il mür de cantine, e gru- 
mons di trape nere e colór vueli. 

Li den, tal curtil e tal broili profumäz di sgna- 
‘pe, al vif Terzo, siòr Terzo Colaut, un contadin di 
passe otant'agn, come un fantat. E tu ás di viòdilu ce 
maniere che ti ven incuintri e ti compagne e al mostre 
i soi impresc’, e ti fevele di lòr e ur fas cjarin. Al scu- 
gne lavorá di scuindon, dissàl: no vuèlin i siei di cjase. 

Nus fäs jentrá te sale, lá ch’al ten i siei libris, 1 
regjstros e lis notis, e si sente dongje dal balcon dal 

broili, cul stradonzin di fazze ch’al mene propit su la 
puarte e, parsore, il bersó di malvasie. 


J spiin cho vin sintút a fevelá di lui, dal autoritari 
sindic di Buri di une volte, dal 1904 fin al 1919; e cho 
vin savút ancje dal «encomio» che si à mertát dal 
Ministro dal Interno, subit finide la vuere. 

Al riduzze, nus met di bevi la sgnape di Gurizze 
e nus dis: — I Ministros d'in ché volte no jerin mico 
trisc), savèso: bastave mostraures duris o pontäur la 
vene patreotiche. Pensait che il guviár dal '18, stant a 
Rome, al intindeve di obleá i nestris contadins a con- 
segná in tune casarme i mui che la int e veve compraz 
o rangjáz ai todescs su la disfate. Lis stalis vueidis, la 
campagne senze acolt, i vignái a pendolon; e Rome no 
ti lasse nancje quatri mui par torná a scomenzá a la- 
vorà e a vivi. "O moli dut e 'o voi ju jo, in casarme, 
dal colonel, e al 4 scugnút métimi in comunicazion 
cul Ministro li par li. E no stait a crodi ch’o vedi spie- 
tät trop: dês oris; e po la fevelade cu l'ecelensie di 
Rome. Vualtris, forsi, si smaraveais che un Ministro al 
védi rispuindút a un sindic. No vés pratiche, vualtris. 
Jo ’o ’n’ vevi: baste prapará une domande adate par 
Rome. Jo "o vevi fat anunziá: Un sindaco del Friuli 
martire e vittorioso chiede di conferire col Ministro de- 
gli Interni. Us 'e dis par talian — al zonte Terzo — 
parceche a dile par furlan, mi par "ne robe ancjmò uê. 

E dopo, po, j ài fate une predicje, par telefón, che 
fumave la beche: sul Friül, la vuere, l’eroisim, la glo- 
rie: 'e buine sì, a contadin vie, ma a lui j devi vé fat 
propit colp. Rome, po! Ancje masse, salacór, parvie 
che mi à fermät, une volte, par dimi che, no par svez- 
za il Friúl, ma la vitorie, dissäl, `e jere stade òpare di 
dute l'Italie. « Ma si — j ài rispuindút jo — ch’o j lassi 
la vitorie interie a l'Italie, baste che mi torni i mui, a 
mi, par meti forment. E ancjemò 1 garantis, gjò, che 
i furlans a’ tràtin i mui come cristians e apene che 
scupiarà un’altre vuere, ju consegnaran un'altre volte: 
morbiz, passúz e slis di pél come farcs. Che nol stédi 
a fastiliá ecelensie: in cás di vuere, furlans e mui a’ 
tornaran, la prime di, in prime linie! ». 

Il Ministro mi fermá cun tré peraulis: Bene, sin- 
daco! Telegrafero. 

Il telegram al cjantave: In tutti paesi Friuli toccati 
furia battaglia muli bottino guerra siano consegnati 
contadini richiedenti Stop Sindaco Colautti encomio 
Stop. — 

Terzo al riduzze ancjemò, bevuzzant la sgnape e 
al zonte: — Us ’e ài contade parceche la savevis za, 
ma no stàit là, cumò, parchel, a spampanále atór. — 

Difat nö, für dal Friùl, no la contin. 


RIEDO PUPPO 

Al & di solevási tal sintiju. 

Al è — cun cui che imò al è bon di dm — 
par tant ch’a rivin lúdros di sprentási, 

di complasési impi che di sustási ». 


Cussi al barábar, jo, che m'ai urlave 

(la bocje largje e sporcje, e morcje, e bave), 
pluitost che däi la pàe cho vevi dite, 

o ài ordenät un altri cit subite. 

E: — Ca — j ài dite — bèf! E lungje vite! 
Peraulis tanche chés che di te o ài vudis 
e’ mèrtin scritis, scarpeladis rudis! 

Al è di consolási che imò e’ vivin. 

Dimint imò, inalore, ben che rivin! — 

E chel: — E lui, podopo, se s'e cjape? — 
— Ma nancje par insium: cj päi la sgnape! — 
E chel: — E alore, alore... za ch’al úl: 

pisan, orgnan, batáli, carampan, 

biloi, cjarmuèdul, pesch, roséan ... 

Ma che mi fermi, sàjal, se no j van. — 


E jo: — Va là tò, mestri. Pal Friül, 


dut ce che t'üs, — j ài dite — ancje « vartil»! 








Frukkons 


A Vjgj — ch'al jere restât vèdul di áins — j plaseve di 
bevi. Ma vin no 'ndi veve dal so, e al lave alore ogni sere 
dal infalibil ta Postarie di Crazzon a tetási un litro di chel 
di chei altris. E ogni volte al domandave dós tazzis, che re- 
golarmentri al jemplave e al scolave: prime une e po chealtre. 

— Tu sés bessól — 1 veve dit la ustere la prime volte 
ch'al veve screát chel sisteme — e tu domandis dós tazzis. 
No ti 'n' bástie une sole, posto che no tu ás nissun altri cun 
té? — 

— Lu fás pe mé puare defonte — al veve rispuindút 
lui — che in vite e vignive simpri cun mé e o bevevin in- 





sieme. La seconde tazze la béf par jè, ‘e só salút 

Cussi ta l’ostarie, dopo un póc, duc’ si i i a vió- 
dilu sintàt lassù insomp di bessól, cul so litro e cun dòs taz- 
zis denant. 

Fin che une di al jentre, si sente tal sólit puest, e co j 
puartin lis dôs sòlitis tazzis a 'ndi dá-indaúr une. 

La ustere j domande: — Parcé po, nome une tazze, 
uê? — 

— Ché de femine, — al dîs — che a mì il miedi mi à 
ordenát di dismeti di bevi. — 

«ER GIORNO DER GIUDIZZIO » 


Quatri biei ògnui, cu la trombe in bocje, 

e' rivaran des quatri direzions, 

e sunaran adalt cui lór letons 

po e berlaran: — Avanti, a cui che 7 tocjel — 


Mil scarsanäi, alore, a di ché slocje, 
e” jessaran de tiare: milions; 

si viestaran di cjér e fruz e vons, 
po li, tanche polez intór de clocje. 


La iclocje al sarà Diu, che di ché trape 
ne schirie al farà a zampe e un'altre a drete, 
Pará. parajar cheste, e ché lò, sot. 





Po `e rivarè di carubins 'ne clape: 
e tanche se si vès di lá te plete, | 
e studaran lis lis, e buine gnot! 


GIUSEPPE GIOACCHINO BELLI | 


* 
| 


(Traduzion di Meni) 

(foto Briss ghelli) 











Hvost 





TE TIARE 





La Regjon ‘e je li par risolvi dutis lis nestris quistions: 
non lasse-fúr nancje une. E duc’ a’ disin che di cumò inde- 
nant, cui brás ministradôrs cho vin, lis robis a’ scugnaran lá 
dome ben. Al è parchel che lór no si son sparagnáz su la 
campagne des votazions: pal nestri ben! 

Ma la Regjon no podará fá nuje su la quistion des scar- 
pis masse pizzulis. Bisugne prová ce dolórs ch'a son a cja- 
miná cu lis scarpis pizzulis tal més di Avost, che si sude e 
no si pó plui sapuartá! Qualchi volte si pense parfin ch'al 
sares miór muri, ma po si pense 'e Regjon e si va indenant 
cul fér proposit di stá a viodi cetantis bielis robis ch'a vigna- 
ran fatis dai rapresentanz dal popul. Va ben che il popul, 
par di il vèr, ju cognos póc e nuje, ma lôr a’ son láz-sú instes: 
par siarvilu. 


TAL CIL 


La democrazie `e je simpri stade difizzile, massime in chés 
Regjons indulá che, cu la libertát, tanc' a pratindin di jéssi 
in cundizion di fä. Vèssino dome ché di comandá, no fasa- 
ressin tanc dams: a'nd'è tanc’ tai puesc' di comant che no 
Dain nuje. Ma ché di fà 'e je une robe serie: `e coste bèz, 
lavór, timp, matereái. E lór come nuje! Lór a pratindin di 
sav fà chest e chest'altri, e a’ Dan e a’ ordènin di fà. E ce 
végnialfür? Un alc che par lór al va ben e par duc' chei al- 
tris nó. E chei altris a scugnaran meti lis mans par justá ce 
ch'al é mál fat, se si pó justá. La democrazie 'e pó vivi dome 
senze SDAVASSONS. 

VIII DOPO PENTECOSTIS 


Sant Rutili 

Sante Lidie 

Sant Domeni 

Madone de né[ 
Trasfigurazion dal Signór 
Sant Gaetan di Thiene 

IX DOPO PENTECOSTIS 


Sant Zuan Marie Vianney 
Sant Laurinz 
Sante Susane 
Sante Clare 
Sante Puelit 
Sant Eusebi 


MADONE D'AVOST (ASSUNZION) 


Sant Juchin 

Sant Jazzint 

Sante Eline 

Sant Marian 

Sant Bernart 

Sante Gjovane di Chantal 
XI DOPO PENTECOSTIS 


Sant Filip Benizzi 

Sant Bortul 

Sant Ludui Re di Franze 
Sante Erminie 

Sant Josef Calasanzio 
Sant Augustin 


XII DOPO PENTECOSTIS 


Sante Rose di Lima 
Sant Raimont 

No mi buti jà pa l'aghe, 
nancje jü par une mont: 
di ce bande ch'o mi volti 
son fantèz par dut il mont. 


Une robe mi console: 

che par cjase no soi ståt! 

Vés frujade pòc la scove 

pai pulvins ch'o us di puartát. 

N Copless,, 


Véso sintüt lis feminis al mär 

ce che chest an e metaran indues? 
Un indument che clòmin il «topless »: 
'ne mude, ven a stàj, dulà che nude, 
de zòvin che le met 

(gjavant ché ch'e pò scuìndile il ripár 
di un nie di curdelute a ret dal pet, 

e chel di un stric di piezze un pöc plui sot 
a ret dal cavalot), 

simpárara la cjár. 

'O viodarin alore chest astät 

di Grau e di Lignan sul savalon, 

se pit `e cjaparè cheste invenzion, 

cui sa ce spiei, amis, di cjoli il flat! 
cui sa ce cas, amis ch'o mi lejés! 

Ma cui saráno chés 

ch'e varan cár di meti chel arnés? 
La viele, püarete? la passade? 

la secje, la sidrade? 

O nò, jo lo pensi, chestis, créaturis!; 
che cun chel capo al}, chés armaduris, 


101 


102 





chei furnimenz, chés stechis, chés monturis 
che uê ce plui ce màncul lis comèdin, 
cun chel che apont 'o conti al} no puèdin. 
O forsi la pipine che no à nuje, 

uei di sui náf dis dins, o ratatuje? 

No pensi nancje cheste, o, se lu fás, 

no podarè dá scándul o fd cás. 

E nancje la puemute un póc plui fate 

se no à "ne mari mate. 

E nancje ché sui sedis disenáf 

no stimi, se i parinc’ che j stan dapriif, 
— impì di séi tajáz a dájes dretis — 
inclinazions no vébin di missetis. 


O alore qualis, udtris 'o dirés, 

se no n ché, ni ché, ni ché, ni ches 
Se la sidrade no, se no la vecje, 

se no la secje, racli, la vedran e, 

se no la zòvin che j an dit di splane, 
se no la frute cke à la mari drete: 
o, alore, quale a meti-sù ché cuete? 


No sai, amis. 'O sai "ne robe sole: 
ch'e varà cir di mètile ché stole... 
Savéso cui? Ché brave... 

che le gjavel 





Vurnond 


La Mälie, di un pär di dis in ca, no je a plomp: j zire 
il cjàf, e sint doloruz jù pe schene, e fas fadie a rispirá. E 
‘e va dal miedi. 

— Capissial, siôr dotör? Come ch'o vès j gjaz ju pe sche- 
ne; e une fadie a tirá flat. E chi ret — 'e dis puartant la 
man daûr de schene, e slargjanle sot vie, lá ch'a finissin lis 
cucstis — un dolòr sort. Nò mail: un fastidi, come s'o vès 
cjapát un cric o une slòcje. E no äi cjapäz ni crics e ni slè- 
cjs. Capissial? — 

— Gjavait für i pezzoz, cho viodin. — 

— Ne plaurite? — 

— Viodin. — 

La Mälie 'e disbotone il cuarpet, `e dislazze la cjamese 
ch'e j rive al cuel, 'e navighe ’tör dal peant, daúr, dal gru- 
mal che nol úl disgropási. E intant il miedi al spiere e al 
stranude. 

— Salute! — 

Al torne a stranudá. 

— Come prin, siór dotór. — 

E al stranude ancjmö, e al sofle il nás d'un continuo, e 
po al tos. 

— Siór dotór, mi semèe che ancje lui nol sei just — j 
dis la paziente ch'e je ormai squasi pronte. — Cun chest timp, 
siór dotór, tocje stá atenz, uardási dei curintiis soredut, e dai 

sbalz de clime. Viòdial? Ca deent al è un cjalt! E difür al 
è un crût e une mufe. Si jès, e ’e je fate. Cuviärzisi, alore. 
E co a’ gen chei siaramenz ch'al à lui: ce pastiliis veh, siör 
dotór! Ce agarolis! Un bocál di lat cjalt bolint e un quintin 
di aghe di vite dentri; e a butási. E sò cúzzinis e sfilzadis; 
e une scufe sul cjäf, fin ai vòi. E duc’ sot. E aghe di sälvie. 
Sal ben che fas, siôr dotór, l’aghe di sàlvie? Al gno omp j 
`e fas simpri. E il di dopo al sarà un repepin. Mi capissial? — 

Po il miedi la scolte. J pôe-jù la orele daúr, jù pe schene; 
i fas di «trentetré »; po une plere tal fals dal cuel e la orele 
parsóre. Po j dis: — Nie di mál. Väit contente, — 

— Gräziis, siór; tantis gráziis. E cumò che mi disi ce 
ch'al è il so dové. — 

— Nuje, vàit. Tant paromp. — 


Za un par d'àins Rico e la Dosche e’ an fatis lis gnozzis 
d'àur. 

E' àn scoltade la Messe insieme in ché fieste (robis che 
no fasevin di agnorums par vie che `e Dosche j tocjave di là 
a cjapá ogni domenie la prime, e a Rico — il paron — 1 spie- 
tave di là a di ché grande); po e' fasérin une pacjade di chés, 
cui mil fis, lis brüz e i nevóz 'tór de tàule. E lór doi lassü 
insomp, dongjelaltris. 

Tal ültin la Dosche `e olsá a disj a Rico: — E cumó, 
parcé no mi ménistu al cine? — 

— Po 'o ti ài pür menade une volte. — 

— Si; ma mi án dit che cumó al & « parlato ». 

IL PARIGIN E IL SCLOPON 


In cjase, sul balcon, 

insomp di un mani tont e lunc e salt, 
tun vás di presi, lustri e dal cuel alt, 
al rit ch'al è un spetacul un Sclopon. 


Al è rivát ali (stant al paron), 
cun chel colór ch'al à, che no pär vere, 
d'une lontane Vile de Riviere. 


Cui jentre e che lu lampe, 

al reste a viodi di colór ché bampe 
che jemple di ligrie dut il tinel; 

e nol à vós par dilu sal è biel! 

E chel, a di ché laude che no sta, 

si ten in bon, e j par di sei … cui sal 


Ore, tun crep a un pas ali di la, 
sclesät, di butá vie, 

un Parigjn di nie, minát, patit, 
scunit, a cjáf di un mani scridelit, 

cui « pètalis, ch'a disin, di fd cás, 
al sint chés tantis cjècaris e al 145. 


Fin che il Sclopon j fäs: 

— E alore, tò, la sintistu la int? — 

Il Parigin: — 'O sint. — 

— E ce mi dítu in mèrit al sintát? — 

— No viót ce cho ài di diri. No discit! — 
— Ma no è rispueste cheste, a mì mi par. — 
— Uei di cha disin just, e vér, e clár, 

che, infati, tò tu incjantis cul to aspiet 

e cul to ros di füc tu fas efiet. 


Però no sta montátil Sta cujet! 
Contèntiti de laude che, distant, 

ti indrèzzin chei ch'a rivin lo denant 
par vie che tu sés fresc, e sglonf, e engt: 


che se par cás ti càpitin daprif, 


e 1 nds l'aj sbòssin-ji parsôre ‘vie, 
são jo, pipin … che no tu sås di mie! 

UMPS E POLEZ 


La quistion plui serie dal nestri doman `e sarà ché 
di mantigni une diferenzie tra i omps e i polez. Chest 
pinsir nol pò fà ridi, cun dut che tante int a’ pénsin 
che nancje cun dut il progres cho vin e ch'o varin no 
si podará dissipà une diferenzie cussi grande. A” son 
persuadúz di séi une vore diferenz ancje dai dindiaz 
e des ocjs. 

Ma rivin al struc. La vite ’e je deventade difiz- 
zile, ancje se plui comude, tant pai omps che pai polez. 

Ancje in Friûl si viòdin ca e lá barachis bassis e 
lungjs, lá che i polez a stan propit ben, tal cjaldut, 
cun dutis lis comoditáz, par dute la vite: de scune fin 
te gridele, o dal üf fin al spét. Ma si dismentéin di 
vivi: si ingrássin come biáz e vonde, parcè che par 
lór la lús no esist nancje, co no cognóssin il scúr; e 
no esistin ne cjalt e ne frét, ne curtil e ne grignel di 
ciri, ne gjoldi e ne pati. 

Un brut signal dal nestri timp al è tal fat che 
qualchidun al scomenze a vé-miór chei polez li, che 
no fàsin mai nuje, che no chei di curtil, ch'a lavòrin 
dute la vite par rivá a jéssi sauriz. A disin ch'a son 
plui tènars, plui fofs, e in zornade di uê la dibisugne 
dal tènar e dal fof `e je grande. 

Dai gusc’ no si pó discori. Perd, pensin un póc! 
Il mont di uè al à fat tanc” progres, massime tal camp 
des comoditáz. Ma se un al rive al nivel plui alt des 
comoditáz, là vadial a finîle il gust di vivi? Se un nol 
à plui siums, se no j covente plui di mòvisi, se nol 
pò plui brama nuje, se nol à di lavorá pal ideal di 
une vite miòr, magari plui comude!; s'al sta infondat 
in tune poltrone grandone dut insumît e senze vois, 
ce sono par lui i cjamps, lis vóris, lis rosis, la nèf, lis 
sagris, lis stelis e il Friül? 

Il Friùl al è il nestri mont, il lic indulä cho vin 
vivüt e salacör o vivin ad implen ancjemo, biel che 
lis lús dai nestris dis a’ svarlin di colórs jenfri scürs 
di boscs e claretäz di plans, seben ch’a son i alevamenz 
dai polez. 'O vin di mandä in sot lis lidris de nestre 
anime in cheste tiare, che A ancjemó colörs e vós, e 
ancje quistions e dificoltäz di vendi; bisugne rivá ad 
auri, ancje s'al coste fadie, i umórs de nestre tiare. Se 
no, un doman, ancje nó ’o sarin tènars e fofs tant par 
di dentri che par di für. E se un — pacjfic, insumit 
e svampit — par cás al jentrarà in tune di chés ba- 
rachis lungjs e bassis dai alevamenz, al si fermarà 
denant dal prin polez e lu cjalará senze capi ben: j 
tocjarà di sfuarzäsi a resoná par rivá a capi cui ch'al 
è il polez là dent, 

Sal sbàlie, j tocje a lui di finile sul spét. 

Culture regjonál 


Le wididtu 2 


Te te la visi, Cati, quela sera 

de quarant'anni, squasi — mi piel, 
mi studentel de gnente — che se gera 
cussi tanche due törtore in Castel? 


Con quela luna d'oro, sgjonfa, intera, 
persora de le Grässie (Dio, che bell )? 
e quel ninin de fià de primavera 

che apena apena a moverte un cavel? 


Ouanti suponi, Catil E che strucarse! 
E il cuor che solfa, dentro, e che balada, 
tel sito di quel liogo! E ver nissun! 


Te visistu che sera de brusarse? 
Che sera de morir che la xe stada? 
E tel doman mi, in Chimica, a ‘ver «un»! 

Su pal lác Menut si ferme, 
si complás di un piruzzár: 
— Viót ce cjarie di piruzzis! 
Viót chest àrbul sal à rår! — 


Il perär che a di ché incolme 

si scjavezze: — (Ce lavár! 
Malandrete — al dis — la cjàrie! 
Fossio vasc, ch'al sarès miör! 

Setembar 








TE TIARE 


Une volte lis feminis a’ bramavin la machine di cu e 
cumó e' án passion dome pe machine di cori atór. Ué un 
omp senze machine al riscje di restá senze feminis. 

Parfin sar Parussin, a son di sioperos, al à podüt cjolsi 
la machine e, par impará a guidále, al va sun tun cjamp di 
aviazion che nol è plui doprát: sar Vitalian Parussin al è 
bráf e prudent. Ma di prudenzie no'nd'è mai avonde in chest 
mont, tant al è vèr che no j è bastade nancje a lui. 

Par sbaljo, une dì, propit lui, esempli di prudenze, ch'al 
veve sielzüt un grant cjamp di aviazion, ... no ésal lit a finîle 
su la strade! 

No si pò mai vè padim. Si à di jéssi simpri plui prudenz 
dai omps plui prudenz se si úl vivi cul cil parsore di nó! 


TAL CIL 


No si pò fa simpri sioperos: qualchi volte al tocje di la- 
vorá. E po, al è biel il lavor! Massime se si sa che dut chel 
che si fás al väl. 

La int e fil un doman di vite indulà che ancje i fis dai 
fis a puedin imparà a D dut cun passion, come i vons. Ma 
ce vons saressino chei dai sioperos? 

Int ch'a lavoravin dome par une bocjade, int senze cil. 
Int che, dopo di vé strussiát tant par alc, a’ vignivin glotàz 
tal neri di une uere di sanc e di fan: int senze lûs. E finide 
la uere, cui crodeve plui a un timp sigúr? Nissun sparagnave 
nuje di sè pe vite dal avigni, parcè ch'al cognosseve la vite 
come alc di trist, di mär: int strassade! 


112 








Udin - plazze Sant Jacum 

Sante Verene 

Sant Sejefin Re di Ongjarie > 
Sant Piu X 

Sante Rose di Viterbo 

XIII DOPO PENTECOSTIS 


Sant Petroni 

Sant Nastás di Aquilée 

Madone di setembar 

Sant Gorgon 

Sant Nicole di Tolentino 

Sante Teodore 6 
XIV DOPO PENTECOSTIS 


Sant Macrobi 

Esaltazion de Sunte Crós 

Fieste dai 7 dolórs de Madone 

Sant Cornelio 

Sante 6 

Sante Irene € 
XV DOPO PENTECOSTIS 


Sante Cjàndide 

Sant Matie 

Sant Tomás di Vilegnove 

Sant Lin 

Madone de Merzede 

Sante Aurelie ® 
XVI DOPO PENTECOSTIS 


Sanz Cuesim e Damian 
Sant Venzeslau di Boemie 
Sant Michél arcangnul 
Sant Jaroni 

Se il gno moro di une volte 
mi tornás a dí di d 


‘o orès mètilu te scune: 
jo nizzálu e lui durmi. 


Lis cjampanis di San Pieri 
no si puèdin mai cordá: 
cussì nancje l'amór vieri 
no si pò dismented. 





UN CJAPIEL DI STRAN 


Une volte, ta l’ostarie di siore Bitine, tal gno paîs 
laj pe Basse, si cjatavin, la sere, denant di un miez 
di «pülie» o un büssul di sgagne, duc’ i artisc di 
lénti: faris e marangons, cjaliárs e muradórs, pitórs e 
terazzirs, e cjarpentirs, e fornasirs e vie discorint. D'in- 
viár, si tiravin sui cjadreons, sul fogolár, atór de flame 
che ur faseve cjalt e lûs. A spietavin ch’al sunás e de- 
profundis >, tabajant e cojonansi, bevint a planc e ri- 
dint a fuart, ch’a’ vevin dome ché par fà vigni snot; 
opúr piardúz cui pinsirs daùr lis faliscjs ch’a’ lavin sù 
pe nape quanche qualchidun al stizzave il füc. D’istät, 
là di fúr, al clár di lune, a copá muscjns — e jù chinin 
e sgagne, par colpe di chéil —, opùr a cjantà e ucâ 
duc’ in coro, te gnot, « Catine vòltiti cul cûl in sù». 

D'inviár e d'istát, ogni sere che no ’n’ sbalgjavin 
une, a’ jerin fis, a ingornási di «púlie», ancje Bepo 
fari e Polonio armajúl, anzit e armajùl in fin» come 
ch’al pratindeve che duc’ j disessin. E di fat, quan- 

ch’al jentrave lá di siore Bitine, duc’ lu riverivin: 
— Sere, siór armajúl in fin! — Polonio al rispuindeve 
cun tune rugnade e dopo s'infotave di duc. Dome di 
Bepo no s’infotave. Par di la veretát, la fote ur vigni- 
ve sú a ducjdoi quanche si ocjavin denant, ognidun 
par so cont, di chel miez di «pùlie» penze e grive 
che siore Bitine `e spazzave par il mär vin di presit. 
Ur bastave cjalási cu lis céis arcadis par dá-sú in cri- 
dadonis e peraulatis che Dio nus uardi! E alore al jere 
dut un «mus», «cjastron >, « salvadi >, «basoál »; un 
«can e là dal porco boe», «lavoradór di puine» e 
«fari di vacjs» e «armajúl di sclopez », par fini in 
tun batibui ch’al pareve cha vessin di copási. Invezi 
si bonave dut, a colp, parcè che, ancje se nol pareve, 
sotvie a’ vevin une vöre di stime un dal altri. Par gje- 
lusie di mistir 2 vevin tacát a cridási une volte, e dopo 
al jere doventát un vizi. Gjelusie juste, par altri, al- 
máncul tal cás di Polonio, parvie che Bepo al veve co- 
medade qualchi sclope, dulà che chel altri nol veve 
mai inferát un cjaval. 

Dome une volte a’ saressin riväz a däsi, se nol fos 
stat par Camilo, Pultin fi di Bepo, ch’al veve nif ains. 

E fò cussì. 

Une sere di un mès di dicembar, ch'al jere un 
frèt di ingrisignisi, Polonio — nissun al à mai savût 
parcè — al jere capitát ta Postarie cun tun grant cja- 

piel di stran butät di squinz sul cjaf. Di plui di un’ore, 
un pit sù e un pit jú dal fogolár, cul miez in clip 
dongje lis boris, al cjalave tal fúc a muse dure. Al fa- 
seve sudizion, ma ancje un tic di dúl. Si varès dit ch’al 
fos scunît. Al jere li, incocalit e inmagát di ché flame 
rosse che j lusive in tai vói; e salacór j businave alc 
in tal cúr se, quanch’al jentrá Bepo, puartant cun sé 
une bugade di frét, nol fasé nancje cás. Bepo, po, a 
viodi Polonio cun chel cjapiel di stran sul cjaf, di ché 
stagjon, al restá di clap. J lé a planc par daúr, lu smirá 
ben e no mál, al fasé un pás indenant e dopo un altri 
in bande e, senze piardi di vóli il cjapiel di Polonio, 
al tornà indaúr, al cjalà chei altris ch’a’ stavin in spiete 
come il cjan in ferme, e nol disé ghez. Po, a colp, si 
voltá, al ciapá la puarte e vie fúr. Al torná svelt a 
cjase e: — Tu tu vegnis cun mé! — j disé a Camilo 
ch al zupave il penal, imberdeät come ch'al jere tal fa 
lis lezions di scuele. — E tú va a cjolmi, svelte, sul cjast, 
il gno cjapiel di stran! — j disé `e femine che messe- 
dave la polente. 

— Il cjapiel di stran? Cun chel frèt ch'al è là di 
fùr? Sestu doventàt mat? — e’ protestà ché, intant che 
Camilo al butave di sclop in tun cjanton quadernos e 
penal. 

— Va sù svelte ’o ài dit, prime ch’o tiri jú un 
porco. — 

Ché puare femine, par no sintilu a blestemá, 'e lé 
sul cjast e j puarta jú un cjapielat di stran dut smor- 
seät ch’al jere di vergognási dome a viódilu. Bepo j 
al fracá sul cjáf a Camilo e: — Anin cun mé! — dis- 
sal. Al cjapà il frut pe man e lu menà cun sé ta Posta- 
rie. Ali, al jentrá di bulo e al zigà che j puartassin un 
miez cun dós tazzis: — Sul fogolár — al zontá — e 
di sburide! — che lui e Camilo a’ vevin une vóre di 
presse. 

In chel, duc’, ta Postarie, a? fermarin di bevi e di 
fevelá e nancje no riderin a viodi il frut di Bepo, cussi 
ben cuinzát cun chel cjapielat, ch'al someave un puar 
pajazzut. 

A” puartárin il vin sul fogolár e Bepo si tirá, a 
gnogno vie, de bande di Polonio. E Camilo dongje. 
Bepo al jemplá lis tazzis e j 'ndi dé une al frut: 
— Bèf, Camilo — dissàl. E Camilo jù, in tun cluc, 
squasi mieze. 

— Bèf! — al torná a dij so pari — Béf, lil... cun 
chel cjapiel di stupit, che dome i stupiz a’ puartin il 
cjapiel di stran tal mès di dicembar! — 

Ma nol fini. Polonio, saltàt sù a colp, cun tune 
patafade j fasè svuelà la tazze in tal fûc e lu brincà 
pal stomi. Un pugn paràjar, grues come une mazzue- 
le, al jere juste par plombá, nancje dilu, su la muse 
di Bepo, quanche Camilo al mola la sò tazze e al och 

a vai berghelant come un cavret. Polonio al fermä ii 
braz parájar, al disgropá il so pugn, al sbassá il cjäf, 
al dismolà la rabie e al pleà dut il so cuarp sot il pés 
dal va? di chel frut. Po al sburtà Bepo vie di sé e, 
planchin, si voltá de bande de flame. 
— Stupit! — al rugnà par sot — Stupit tú, basoál 
di vecjo! — al disè ad alte vôs — che dome un stupit 
al fas vai un frut! — E al cjapa il so cjapiel di stran 
e lu butá sul fúc, slontanansi di li. 
| Une grande lûs indorade si slargjà par dut e e 
| svampà su la muse di Bepo e sul cjapielat smorseät 
| di Camilo, ch'al someave pròpit un puar pajazzut. 

Prurrond 


Puar pre Antoni Uau al vise in prèdicje: — Mi è stät 


dit ch'al è stat piardüt un tacuin su pe vile. Cui che lu à 
cjatät al & preät di métilu te borse dal muini. 





k ok + 


Simpri puar pre Antoni Udu. Intant Messe grande, une 
fieste (la glesie "e jere plene di int) si volte, al Vanzeli, e al 
ven ca sui balüstris a l&i apont il Vanzeli. Ma no lu spieghe 
in ché di; e al tire i vôi di spirtát. « Al à di vé alc», si cisi- 
chin la int. E infati al á alc. 

Si drezze-sù, a un pont (ch’al jere solitamentri dut jú), 
e al fevele: — Usgnot passade un ... cjan 'e für al 3 vüt cûr 
di robämi un ravuez tal tinel de canóniche, ch’o lu tignivi 
tant cont. Al à dät un tiron e a’ son restäz tacáz sul rimpin 
Juste doi stecs e tré fueis. Corognate! Ma in pet a mi, chel 
demoni! 'O cjôl-sù la sclope e viodarés se no j trai: lu smiri 
just e: «pam, pam!» — E al alzave sù i braz come se vera- 
mentri al vés vude la sclope, e al smirave in direzion de puar- 
te grande de glesie: — «Pam, pam» — al urlave: — Ti- 
ráisi imbande uátris che no jentrais. Slargjäisi, sparît e veda- 
res so j e fas! — 

Dapit de glesie al jere a scoltá Messe chel puar cercàndul 
di Checo. Al sint, al viót ... e für lui! 

Ue eZ 


'Ne volte, su pai cuéi dal gno país 

(che il mont si viót atór a miis e miis), 
tant cjare — mi ricuardi — e simpri, e vive, 
la vós di mil ucei si le sintive. 

Atór atór la volte che si leve, 

di mil glemuz di plume si gjoldeve 

la viste d'ogni bande, 

che frate, che cjarande, 

che zàmar o saüt 

no jerin che esemplár no vessin vát; 

ni sterp e fràscje e brüscje e, squasi, frós, 
che sore un scodorós 

o un mierli o un luri, in pas e in libertät. 
Al jere — mi ricuardi — il bosc e il prát 
‘ne sagre, là cho conti, di sturnisi; 

'ne viste dulintór di incocalisi; 

di striz d'ogni nature ‘ne misture, 

'ne gjonde di colórs: un paradis! 


Poben, za dis, amis, 
'o soi tornát di gnüf culà ch'o dis. 


Biel lant a spás bessól come in ché volte, 

mi soi metüt in scolte; 

‘o ài spalancáz i vôi tanche 'ne spie, 

e nancje un ale fräncje dulinvie! 

'O ài talpináz i rémis dulinfàr 

e nancje un «zip» di nuje a jevá il cûr, 
un «chic», ma propi nuje; e tant al èl 


Savéso, invezzi, ce? 

Dulá che alore zenevrons e quáis 
e mierlis e sturnéi e scriz e gjäis: 
scuniz, di fornasirs; 

cun borsis e carnirs; 

cun cèis di partigjans; 

armäz di mericans 

cun sclopis d’ogni fate; 

in ogni cise e frate; 

par bancjs e vignái; 

par roncs e cjavezzái, 

savèso invezzi ce, se us interesse? : 
Chechin de Baronesse, 

Tinàe di Gjgj Pole, 

Faliscje e la só prole, 

Morando di Martin, 

Tristano e Zuan di Gin, 

Rinaldo e mil, e Carli, e Gjone, e Tite: 


sassins! a daj daprúf a une favite! 








| Otubar 








TE TIARE 


Pussibil che i lavoradörs a’ vebin simpri ché di fá sio- 
peros su lis votazions! No saressial miór ch'a pensassin a spa- 
ragná? Invezzit, no sparágnin mai un carantan e no puedin 
mai inviá capitái tal Forest, indulá che nissun ju viót. Peró 
al úl dit che chei che ju mándin a fásin cussi par no pajá 
tassis plui grandis di chés dai lavoradórs. 

Co la lez 'e á di séi compagne par duc', ancje lis tassis 
a an di séi compagnis par duc’. 


TAL CIL 


Co `e je justizie, no covèntin i sioperos. E duc’, in che 
ste tiare che je tal cil, a puedin gjóldisi il soreli dal més 
di Otubar senze pensá dome a interes, a rivendicazions, a par- 
tiz e a rivoluzions. Un puest tal pinsir al vares di vanzá 
massime par chest biel més cul cil cujet. Alè biel l'Otubar! 
Biel come l'ultime bielezze de vite. Ancje quan'che lis fueis 
a' devéntin rossis e i cjamps a' dàn l'ultin vert de méniche 
e dal cinquantin, si sint l'amór e i'siums de zoventüt. Si 
sintiju anzit plui di simpri te bielezze dai ultins colórs, e al 
ven di vai a pensá che la zoventüt 'e passe. Ma parcè passje? 
Se no je nancje mai scomenzade par cui ch'al à strassát il 
timp cul vé tal cjáf dome fotis, cul dedicási dome a ativitáz 
di nissune puisie? 

Jéssil La zoventüt no passarà mai par cui ch'al savarà 
jéssi in chest mont cu lis fuarzis dal cûr. 

Sant Remi 


Fieste dai Agnui custodis 


XVI DOPO PENTECOSTIS 


Sant Franzesc di Assisi 

Sante Catine 

Sant Brunon 

Madone dal Rosari 

Sante Brigjde 

Sant Dionis 

XVIII DOPO PENTECOSTIS 


Maternitàt de Madone 

Sant Serafin 

Sant Eduart Re d'Inghiltere 

Sant Calist 

Sante Tarèsie - Fieste zivil 

Sante Edvige duchesse di Polonie 
XIX DOPO PENTECOSTIS 


Sant Luche 

Sant Pieri di Alcantara 
Sant Zuan di Kent 
Sante Ursule 

Madone des Gròziis 
Sant Severin 


XX DOPO PENTECOSTIS 


Sant Crispin 


Sant Evarist 

Sant Elesban Re da l'Abissinie 

Sant Simon 

Sant Massimilian 

Beade Benvignude di Cividât 

XXI DOFO PENTECOSTIS - Fieste di Crist Re 

Oh ce dis, oh ce zornadis!... 
vé il gno ben cussi lontan... 
Se cui vói podés discòrij 
e cul cir tocjdj la man...! 


Curisin, torndimi a scrivi 
che di vô jo 'o soi bramós; 
jo di muart 'o torni a vivi 
par sinti la vuestre vés. 

La tampiestade di Rivignan 


Puar Zuantoni, nassút a Rivignan, al jere vignút di zovin 
in tal gnó país a fá il puestin e al veve durát a puartá pue- 
ste fintremai a otante e passe dins. E simpri a pit, che — di 
buine gjambe ch'al jere — nol veve mai volút impará a lá in 
biciclete: «chel brut imprest dal demoni! », come ch'al diseve 
quanch'a 'ndi viodeve une. Sal vivès al di di vue, po, cui sa 
ce tros impresc’ dal demoni ch'al viodarès par dut! 

Cul diául la veve fisse e s'al podeve mètilu a mil nol 
piardeve mai une ocasion. No ch’al vés vût tant ce dí cuintri 
dal diäul, ni ch'al vès vüt da fà di persone cun lui, ma al 
saveve un pár di storiutis, dulá che chel moscjo al restave scla- 
cagnát, che lis contave simpri par dut cun tun gust di mat. 

Al contave cun tune pacheúte di birbant, riduzzant par 
sot des mostacjs e slissansj chei quatri spelocs di barbe che j 
menavin sot dal barbuz, che duc’ — massime nó fruz — a’ 
stavin a sintilu cu la bocje viarte e cuzzáz sun tun zoc o sun 
tune piere come i zus su la crüchigne. Al saveve ben, Zuan- 
toni, cemút ch'al veve di contális: a planc a planc, dôs pe- 
raulis, une ridadute, une slissade, un dét di profete paräjar, 
une voglade di brut e subit dopo une cimiade; e i cuärs al 
diául. Nol sbalgjave mai. Ancje s'al contave simpri chés! 

— Tal gno país, a Rivignan, agnorums indaúr, — al diseve 
— al jere stát plevan un predi che pardut, lenti atór, al veve 
il non di jéssi un sant. Al veve, si, un póc di polam; ma lui 

nancje viódilu il bocon dal predi; al veve, si, une braidute 
daûr de canoniche cun quatri gjambis di blave, un pît di 
Frontignan, un cozár, un pár di fasuláriis e qualchi verze; 
al veve ancje il so quartés dal forment che nol jere póc; ma 
gjave i mantii dai altárs, di fänint almancul un ad an, o di 
repezzá; gjave alc pe cjase, pe prediál e par Bepo, il famei, 
che j faseve ancje di muini, a lui j vanzave ben pôc. Chel 
ch'al veve al jere dut pai puars. A lui j bastave une croste 
di formadi e un scudielin di cafè di vuardi. «’O sin duc’ fra- 
dis, — al diseve — fradis in Crist, ma ancje te cite dai fa- 
stil». Ché di jéssi fradi cun duc’ ancje te cite dai fasüi (e 
chi Zuantoni al riduzzave, chel birbant) al muini no j so- 
meave masse, parcè che plui robe e lave vie, e máncul a 'ndi 
restave par lui. Di chei fradis (e di ché fate a 'nd'ere une 
voróne in chei timps) che si ramenavin simpri atór de cano- 
niche, usmant come cjans, e che magari a’ pratindevin ancje 
di paroná, lui al vares fate une caretade e ju vares menäz 
a Codroip sul marciát dai mus. Eh cioh, Bepo, nol jere migo 
un sant e nol veve nancje ché di doventálu! Il so paron, in- 
vezzit, chel si: dome glesie e caritát, un cuarp di saradele 
che si piardeve dentri in tune gabanate carampane plene di 
táculis e di mendis di someá un mindic! Ufizzi, Messe, gjè- 
spui, e vonde. E mai un tái in companie o un cotecjo o un 
scaraboc’ come tanc’ plevans, che ur plaseve di piardi un'ore 
cui lór fedéi cristians ta l’ostarie. Nuje. Al jere propit un 
sant e s'e intindeve dome cul Signòr, e d'acordo cun Lui al 
jere bon di fá merácui. 

Une di — come ch’al contave Zuantoni — chel sant 
di predi, dopo Messe, al lave vie pai cjamps preant l’ufizzi de 

zornade e, stant che jere dopo la metât d’avost, laudant از‎ 
Signór par vie che la blave `e veve il so bel penac e tant di 
sede lis panolis. Polente par duc’ in chel an, laudát Idio! La 
zornade 'e jere clare e il cil senze nancje une magle. Pai 
cjamps une pas di paradis. Sui morárs a’ zujavin i uceluz 
clamansi l'un l'altri. Di un cjasäl lontan al vignive il « viri 
viri di!» di une femine che clamave i ocaz. Di ogni bande 
si misturavin i odórs de campagne: odórs di fen, di mentuz- 
ze, di pomis e di ledan: odórs di vite sane e vivude tal non 
di Diu. Il plevan al lave dilunc a planc, un pas daür chel 
altri, preant e cjalant mo tal libri dal ufizzi, mo tal vert de 
campagne, mo tal där dal cil. Ce non &, a colp, si môf, tun 
sgrisulaz di äjar, un odorat di ingomeä. Il plevan, nasicant, 
al fas un pas: «Sòlfar», al dis; e in chel j comparis denant 
un siór vistit di fieste, lecát, che no lu veve viodût a vigni 
di nissune bande, ma cun doi vôi di bore e cun tune barbe 
di cjastron di no podé cjalälu. «Il diäull», al pense; e jò 
svelt un grant segno di cròs. Ma chel nancje no si scompon, 
anzit al tache a ridi e j dis, cun tun fà di cojonálu: e Rive- 
rit, siôr plevan! Anade di vacjs grassis, blave di jemplà i gra- 
nars, campagne d’äur, chest an. No j párial? ». «Po si, siór 
lui», al rispuint il plevan, cjalanlu ben da cjaf a pis; e nol 
veve migo talpis di cjavre, chel moscjo, ch'o crodessis — al 
diseve Zuantoni — scarpins di vernis al veve! e Laudat Idiu 
che chest an i contadins a' varan cun ce pajâsi di dutis lis 
faturis ch'a’ fàsin di par di». «Ma jò ’o pués dispeá tanc” di 
chei cjavai ombráz» lu disfide chel altri «di fà dute une 
fruzzere di chest flòr di campagne!» E il plevan svelt e se- 
gnasi: «E jò 'o ài rédinis e cjavezzis d'imbrená duc’ i siei 
cjavai, siór Satanás! >. 

Il plevan nol veve nancje finît di rispuindi che chel altri 
si disfante-vie e 'e reste tal ájar, par un moment, dome une 
ridadone di salvadi, e une puzze mostre di sólfar. 

Il predi al cör svelt in canoniche, al clame Bepo e j dis: 
«Sta atent de bande dal mont Cjaval. Se tu viodis ancje un 
fil di nül, ven sü a clamámi ch’o soi te cjamare a preá». E 
dit e fat al 6 te cjamare in zenoglon dapit dal jet. 

Bepo al saveve che i timpons a’ vignivin simpri sù de 
buse dal mont Cjaval, ma al veve il so dafä te bräide e pol 
bazzilave squasi mai daúr lis fotis dal paron. 

Al jere ch'al mateave intór dal Fruntignan quanche la 
prime lampade e jemplà dut il cil di ros e al sclopá un ton 
di sgrisuläsi. Al volte il voli par lá dal mont Cjaval e al ti 
viót un nül neri e penz, incatramát, ch'al vignive-jü a ron- 
dolons viars Rivignan. Al mole dut e vie sú di corse dal ple- 
van: «Siór plevan, siór plevan» j dis sfladassant «al è ca 
de bande dal mont Cjaval Al ven sò come un sassin! >. Il 
plevan al brinche un Crist e jù. E für cul Crist paräjar, di- 
sint lis litaniis dai Sanz. In tun «amen» il cil al jere plen: 
núi come montagnis, bás e sglonfs, che moment par moment 
a varessin scjafoiade dute la tiare; e saetis e tons di ogni 
bande; e bissebovis e sioneris di puartá vie il mont. Il diäul 
al veve dispeät i siei cjavail Se i núi a dispecolavin la tam- 
pieste, puar Rivignan: no j sares restát nancje un frós di stran! 

Bepo al jere corút a suná la grande e il plevan si sca- 
nave a sconzurá chel flagjel e la int dute fúr a preá daúr 
di lui. «San Zuan e san Michèl» a’ zigavin duc’ « Mado- 
nute sante, Signorut benedet, salváinus! ». 

Il cil al rugnave e al sbavave come une bestie feroze, 
tant che sglongjave — don! don! — la cjampane grande cun 

tun son di muart. «A fulgure et tempestatel » al berlave il 
plevan cul Crist pontát cuintri dai núi. 

« Liberajnus, domine > j rispuindeve la int, corint daür 
de só gabane. - 

Ma ce! Il timp al doventave simpri piés e al veve propit 
ché di sbrocási dut su Rivignan. «Lis rèdinis, Signór! Lis 
rédinis..» al barbotave par sot il puar plevan. «No stàit fa 
il cjavestri! ». 

Oh, si! Une saete, un ton, e tic-toc, tic-toc: jù grignéi 
grues come cóculis, sui cjasài par Vil’ di Var! 

Cumò po il plevan nol si ten plui: «Se tu äs propit di 
butále » al zighe cun tune vòs di comant « bütile te Peschere! » 
(dulá che — al spiegave Zuantoni — 'e jere une busone tant 
grande ch'e vares tignüt la glesie cun dut il têr). E al co- 
reve in lunc e in larc, manovrant il Crist paràjar tanche un 
spirtàt. 

Vualtris no crodarés — al diseve alore Zuantoni — dopo 
nancje un secont, il cil al va dut a discjariási te Peschere, e 
si viarz cun tune lùs ch'e varès parût plui bon in paradis. 

« Meräcul! Meràcul dal plevan!» `e dis la int, e ’e cór 
viars la Peschere. 

Dome il puar predi, bessôl, in zenoglon, tal miez de 
plazze dal paîs, bussant il Crist, al ringràzie il Signorut, chel 
benedet, che ché `e jere stade opare Sò. 

Te Peschere si jere ingrumade une montagne di glazze, 
alte siet metros e largje dodis! 

Paraltri — al finive simpri Zuantoni — so volés cródile, 
bon; se nò, o podés fa di máncull — 

Tant, a lui, j bastave di vè metút a mal il diául, buzarát, 
falulele. — E cjò' i cuárs a chel mostro di cjastron! 

Moria di baraz 


— E no stàit lementäsi, — al dîs il nestri plevan ai « col- 
tivatori diretti» — cho vés mejorát il cent par cent in chesc' 
ains! No fasés plui lis vitis di une volte! Jo 'o mi soi visát 
in tes prèdicjs. Une volte, stracs ch’o jeris, in timp di prèdicje 
al durmive l'otantecinc par cent de int — là che uê 'o ài fat 
cálcul che quant cho pridicj al è dismot plui dal quarante 
par cent. — 

— Nol è mico dite, sål, siór plevan — al rispuint Rico 
— al pò vé mejorát ancje lui, in tanc’ dins... 


Gno barbe al veve fat undis agn di militár, e o crót che 
l'esèrcit lu cognossès ben. 

— L'esèrcit — al diseve — come ogni grande instituzion, 
al à un grum di robis stuártis. — (Par dî la veretát, lui al 
diseve «dutis» quant ch al jere rabiôs). — Ma une, nó. Une le à 
drete, — al diseve: — il mani de pale. Cjalait ben lis palis 
dal esèrcit: e" an il mani dret. L'úniche robe drete! — al 
berghelave quant ch'al jere rabiôs. 

Po al zontave: — Pecját, parvie che propit juste chè e 
larés stuarte! 

USANZIS DI UÈ 


A Pasche e a Nadál si puärtin-für, a späs, i monumenz 
de famèe, al ven a jéssi la femine, la madone e altris co- 
lonis de cjase. 


I siórs ch'a devèntin maz no ju puärtin plui in manico- 
mio, ma in «cliniche ». 


Dopo il Superomp dal Fassio e l'Omp-comun di Radio 
Londre, al ven di mode l'omenut di condominio. 


Doprá une vorone tal talian la peraule « stimolare > e i siei 
deriváz, stant ch'al covente sfuarzá la int. 


Rivá in perfet orari ‘es riunions cun tun quart d'ore di 
ritart. 


Lis massäriis a’ cirin di dispará d furlan e no rivin instes 
a deent? sioris. 


Fi tanc! discors cun dut che no siarvin a nuje. 

Inventä gnovis grafías furlanis. 

Fevelá di cjocs par talian par dá impuartanze es cagnèris. 
Fumá spagnolez cul filtro. 

Ubidi 'e femine. 


Li su la lune in tute. 

Quant che il coscrit al rive al reziment: 


— D'indulà sesta? — j dis un apuntát. 
— Di Buje, siór, — j fas l'interpelát. 


— E di civil, ce jeristu? — Content! 





Movembar 





TE TIARE 


E’ àn metüt te liste des votazions sar Valantin, omp une 
vóre cognossút e stimát, ma e' án dezidút di no domandá 
par lui vôz preferenziäi: cussi a’ son sigúrs che nol vignarà 
sielzút dal popul. Il popul al à di sielzi sar Pivot, che jè 
stat destinát come rapresentant ta Pultime riunion dal Esecu- 
tif, in considerazion de só fedeltát al Partit e dal fat che, une 
volte sú, nol è pericul ch'al dei pinsirs. 


TAL CIL 


La int no va plui tai zimitieris cun tune muse di circo- 
stanze e lis rosis in man. Ché muse li e chés rosis dretis, sul 
«attenti », a’ puedin lá ben par cui ch'al crót che la vite di 
chei ch'a son muarz.no vébi valút nuje, e che nol séi restát 
nuje ai dissendenz fúr des palanchis. Ma se, invezzit, al € 
restát alcaltri? 

A un plevan ch'al coreve pe strade dal pais dut ros e 
sfladassant, Vico j berla: — Po lá còrial, siór plevan?! — 

— 'O voi a puartà il Signór a Vie Slòssar ch'al va. — 

— A Vigj? Chal vadi planc, siór plevan: tant, alè un 
Signór strassät! — 

Nissun podará di cussi di un ch’al vébi vivót in tun 
müt ben diferent di chel di Slössar. 

Une vite ch'e val 'e dure ancje dopo che il cuarp alè 
lat sotiare: e dure no dome tal ricuart, ma ancje tal jéssi di 
chei ch'a rèstin e di chei ch'a vignaran. 

FIESTE DAI SANZ 
Memorie dai Defonz 

Sante Silvie 

Sant Carli - Fieste Nazionál 
Sant Zacarie 

Sant Lenart 

XXII DOPO PENTECOSTIS 


Sant Sinforian 

Sant Ursin 

Sante Ninfe 

Sant Martin 

Sant Livin 

Sant Dieg a 

XXIII DOPO PENTECOSTIS 


Sant Albert il Grant 

Sant Otmár 

Sant Grivôr 

Sant Fredian 

Sante Lisabete di Ongjarie 
Sant Feliz di Valois 

XXIV DOPO PENTECOSTIS 


Sante Silie 

Sant Clement 

Sante Firmine 

Sante Catarine 

Sant Lenart 

Sant Valerian 
PRIME DI AVENT 


Sant Saturnin 
Sant Andrèe 

Un garöful cence mani 

lu di plantát sun tun biel mdr. 
Quan'ch'al passarà il gno zòvin 
al dirà ch'al è il gno cûr. 


So sintis a di, ninine, 

cho soi muart in chest país, 
mi dirés un Deprofundis 
che us al torni in Paradis. 











BATISIMS 


Di un pós di dins in ca, lant atór pal Friál, si à 
müt di intopási dispes in qualchi gnove ostarie, in 
qualchi gnáf bar, in qualchi gnove locande, batidz par 
furlan. 

Ce sgrifignäz su pai mûrs, ce pituráz su tabelis pi- 
cjadis parsore des puartis dai ambienz che si dis, ce, 
ancje, scriz cu la lás, vie pe gnot, verde o rosse, si 4 
mát di lèt nons come chesc': « Al pessár», > A tài», 
«Al tajut», e Al gjal blanc», « Là di Moret», « Cjase 
biele >. 

Poben, jo no sai uätris, ma a mi, quant ch'o lei 
chei nons li, mi consoli. Al è un póc come quant che, 
pal mont, jenfri une int di altre razze, ch'e fevele un 
lengaz che no us jentre, us rive a colp tes orelis 6 
peraule de uestre lenghe, de lenghe di uestre mari, ch'e 
us pant che culà, in chel mis-más di int foreste, us è 
dongje un dai uestris; e un sgrisul us cór jü pe schene, 
e us vègnin-sù i consolons, e il cdr us zoche tal cuel 
e ‘o tignis il flat. 

Al semèe, co simbòtisi in chei locdi li, di ۵ 
come a cjase. L'esercent o l'ustir al semèe che us séin 
dongje. Pal fat di vé dät nons cussi ai lór ambienz, al 
pir squasi ch'a vébin piardude la lór figure di furni- 
dórs puartade a un rapuart crüt e rút di dá e vé: plui 
di vé che di dá. Si son moz; a son vignúz-fár su la 
puarte a invidàus a jentrá, a siguràus che là dentri e 
an par uátris ce ch'o ciris: robe buine, calór, cunfiden- 
ze. E chei nons, cun di plui, us discjòlin di chel fastili 
che si prove, par sòlit, co si sta par jenträ tun ambient 
crèi batiát diferent che si pense: «Cui sa, veh, culi, 
ce potòriis, ce briz, ce pitanzis, ce azet! E ce conz in 
tal ultın! ۰ 

No, cun chest, che la insegne ‘e stéi li a garanti 
che i conz, in tal dltin, no vébin di rivá, e magari sa- 
láz; e che il jet al sei fof e il vin di uve. Ma alè un 
fat che une scrite di chés us inspire fiduzie. 

E alore, esercenz; s’e je vere Nr jo 'o sai ch'e je 
vere — che ankje a tanc altris di lôr, e no nome a 
mi, ur sta a cir une mode dal gjènar; parcè no séso 
duc, tanc’ cho ses, a batid 1 uestris bars, lis locandis 
ch'o vés, i esercizis, impi che cun nons bandi, lamis, 
audi di chei che si cjátin tant in Piemont che in To- 


140 








scane o in Calabrie — uso « Al belvedere », > Al giar- 
dino», o ce sáo — cun nons nestris, uestris: furlans? 
Uso « Al bozzon », par esempli, > Al bocál <, > Al bon 
plat »? 

Tant biel ch'al sares! E ancje útil par uátris: pe 
nuvität di chei nons, pal savór ch'a varessin di riclam 
pal forest, che, co al zire, al domande alc di gnáf la 
ch'al va, di gjenuin, di diviars di ce ch'al à te só tiare. 

Tant plui, po, che il popul, il nestri popul, co *o 
viis a ciri nons talians no ur abade. E alore une des 
dés: o ju volte in furlan — di mât che la « Tavernet- 
ta» e devente la «Tavernete» o la «Tavernute », 
«Alla campana» «’E cjampane», « Alla colonna» 
e E colone» — opár al va vie par so cont e al bate 
la locande «da Toso» in «lá di Elio», al gambie la 
tabele ufiziäl di «Bar bianco» o «Bar Verdi» in ۵ 
de comari», «là de Stransigjare», «la di Börtul » 
«la di Gjarman >. 

Aide duncje, parons. Nons furlans pai furlans, 
pai talians, pal forest; scriz pulit, simpri frescs, simpri 
creis! Savéso che un non, tantis voltis, al è il ۳ 
invio, la suste dai böins afärs, la furtune? 


Nö us sin säntui; di uë! 

Frurzons 


Udin, vie XXX utùbar, «interno» 21 — là che un cjap 
di vilutis, dutis tal vert, e’ dàn sun tune plazzute sierade cun 
bielis spaltadis, cun ristieluz e cun cisis. 

"Têr des dis a buinore, un biel di d'avost, al jentre un 
vecjut cun tune biciclete a trê aruèdis. Al vose: — Butiliis ... 
pezzoz … | — 

La vôs si slàrgje e 'e ribat 1۵۲ des vilis, tal zito. 

— Butiliis ... pezzoz ... | — 

La vós 'e torne a suná cjantarine, ma un balcon no si 
viarz, anime no s'impár e altre vôs no si sint. 

— Butiliis … pezzoz, fèminis! — 

Nuje. 

— Botilie, done! ... Pezzoti ... ! 


mox sk 


— In famèe par lá ben — al usave a dí Dósimo — lis 
feminis e’ an di séi simpri in numar dispar, ma mai plui di 
dós! 

* * % 


Doi asins — mari e fi, sui sis dins — a’ son sul antil 
di cjase tun país ’tör Clausét. 

Al passe un predi pastrade. Il frut lu cjale, al viót ch'al 
è senze gose e j dis scaturît a sò mari: — O mame, astu 
viodút che chel siór plevan nol à gose? — 

— Siare il bec, vergognòs- — j cisìche scjassanlu la mari. 
— Cui ti âl insegnát a cjoli vie i puars pidimentàz? 

DANTE: 1265 - 1965 


€... Queste e più mirabili cose da lei procedeano virtuosa- 
mente: ond'io pensando a ciò, volendo ripigliare lo stilo della 
sua loda, propuosi di dire parole ne le quali io dessi ad inten- 
dere de le sue mirabili ed eccellenti operazioni; acció che non 
pur coloro che la poteano sensibilmente vedere, ma li altri sap- 
piano di lei quello che per le parole ne posso fare intendere. 
Allora dissi questo sonetto, lo quale comincia: Tanto gentile ». 


| Tant fine e cussi càndide si âle 

la frute mé la volte ch'e salude, 
che a une rispueste il lavri si rifude 
e nol è céi ch'al olsi di cjalále. 


Tra duc’ chei che no làssin di laudâle 
jé 'e passe sclete e d'umiltát viestude, 
e al pár che jú dal cil 'e séi vignude 
la puare tiare grise a inluminále. 


Atòr ch'e va, ‘ne sensazion e inspire 
a cui ch'al à il grant ben di podé véle, 
che intindile nol pó cui che nol prove. 


E al pâr, de sÓ persone cussi gnove, 
۱ no sai ce spirt ch'al vegni, tal vedéle, 


| ch'al va disint a l'anime: — Suspire! 

dn Preture 


Zefin al jere stát clamát in Preture par vie ch'al veve 
dat un sberlot a Checo, ch'al jere cjoc in bale e nol lassave 
in pás nissun. 

So pari al veve une pore mate che j al condanassin, e al 
lè a compagnälu in Preture, puartant un biel pac sot il braz. 

Rivát dent, si sentá sun tune cjadrèe in prime file, propi 
denant dal Pretór. 

Intant dal interogatori dal fi, mol lassave di alzá chel pac 
ogni volte che il Pretór lu cjalave. 

Il Pretór si visá, finalmentri, di chés manovris dal vieli; 
e al lave pensant ce dal diambar ch'al vès podüt jéssi in chel 
pac: forsit un regál par lui? un balon di spóngje frescje? 
un biel tái di formadi? 

Tal ultin, co Zefin al fo mandát libar, il Pretór — sesta- 
dis ch'al vé in presse chés tantis cjartis ch'al veve sul so scri- 
tori — al smontä-jü dal banc, al lè dongje dal vieli e j doman- 
dá in cunfidenze, sot vôs: — E chel pac cho mi vès mo- 
strat? — 

— Si, siôr: al jere par lui, s’al vès vüt cür di condanä 
gno fi. — E j al viarzè sot il näs, ch’al veve dentri un zürul 


di clap di doi chilos. 


G. B. MASUTTI 

Udin - glesie di S. Franzesc 





Disordin 


"E je une cjasute (claminle cussi), apene für di 
Tresesin, su la Pontebane, ch'e merte dós rlis. 

Si cjátile abas de rive lant-sú par Cuelalt, là che 
si distache de Pontebane la strade viere che mene a 
Cjassà, su la zampe. 

Le án fate dal vinc' o li atór, in tal timp che jo 
'o lavi a pit a Tresesin — di Biliris ch'o stavi — a 
cjapá il tram ch’al veve di puartämi a Udin a scuele, 
che imó a Tarcint nol rivave. 

In ché volte mi semeave tant biele. E `e jere, an- 
cje, biele: in sgrufüi; ad un plan; di len neri; il cu- 
viart di cent plotis, une alte, une basse; cun tanc’ cja- 
minuz; cun tanc’ balconuz cun tindinis; cun tun si- 
gnäl di baladór sul denant, fodrát di sclopons, di ca- 
nelons e di sàlvie splèndide: une scjajpujute di sium! 
La cjalavi — sudát tant ch’o jeri in ches zornadis di 
Maj, impulvinát che nancje un stradin (che la Ponte- 
bane in ché volte ’o sai jo ce ch’e jere: che s’al passa- 
ve un automòbil sul cricá di, il pulvin ch'al jevave al 
rivave a dipònisi juste la sere) — e o provavi une in- 
vidie di no di par chei siórs ch'a podevin staj dent: 
e jessi-für soresere a polsá sun chel baladór o in chel 

pradissit li devant a sinti chel «diluvi» di gris tes 
gran gnoz di Luj ه‎ ۶۱ 

Daür ’e veve un gjalinär fat-sú ben; tassis di lens 
ben squadradis. E nie chei catans che si viodevin daúr 
di tantis cjasis, alore; e ancje ué. E il prât cho 
ai dite, pulit, petenát; e arbuluz in tal miez o sul ör, 
drez e créis; e une cise tirade cul spali e a nivel. 

Ué, invezzi, un disórdin! Il cuviart dut sglovát. 
Lis planelis parsore-vie miezis rotis; lis gornis a pendo- 
lon; i cjamins für di plomp; senze paremans il pujúl; 
i scjalins dal baladór für di square, s'a nd è. E jarba- 
tis pardut: urtiis, grame, lenghe di vacje, lavaz! 

Mi è stat dit che i parons a’ son àins ch'a son 
122 vie pes Fränzis, e che j án lassát al gno ami Bru- 
sin, al «vate» dal puest, la incäriche di tignile di voli. 

Ma Brusin si viôt ch'al à masse ce fà par staj sot; 
o che la «pracure» che j án lassade no j rint. Fato 
sta ch'al è un dil a vedé chel spetácul, ali, di bandon, 
sot Tresesin, che nancje a Nápuli o a Rome, in ché 
Rome ch’al conte l'ami dal gno ami, P.P.P. 

J ài mutivát une volte: — Parcé no fätu alc ’tòr 
ché cjase? Parcé no fátu almáncul seá chés jarbatis 
atòr, chei baraz; e spedá chei morärs? — 

— Jo ’o ài vût la incáriche di vèndile e baste. Fin 
a ué no äi vudis ufiartis. — 

E no ’ndi vara mai, forsi, nancje! 

E alore, « Brusin », din'j fúc a ché cjase! 

Dicembar 








Conclusion dal ftrolic 


Se 1 Furlans no puedin otigni la lune, la colpe no je de 
Capital de Regjon: a’ son colpe lôr, che no cródin di 6 
rivá lassú prime dai Rus e dai Merecans. 

Epúr, al sares miòr ch'a rivassin prime i Furlans, par 
salvale. Parcè che la lune 'e à bisugne di séi salvade. 

Al ven Nadal: in Americhe i granc' magazzens a’ métin 
für i ¢ Babosnadäi > e a’ véndin un grumon di pins di pla- 
stiche; in Russie, sul finî dal an, a’ inluminin ancje là qual- 
chi pin, ma la di di Nadal la sáltin, par polemiche. 

E tal mont al ven-für un Nadal fat di plastiche e di po- 
lemiche. 

Chest al sozzêt parvie dal progres, e il progres al puar- 
tard l'omp fin su la lune. Ma al sarà miör se lassù no riva- 
ran i Rus o i Merecans cu la plastiche e la polemiche. 

Lassù, cumò, 'e je une musiche di viulins blancs che 
inmaghe dute la gnot: e si sint un grant rispir dal cil. 'E sta 
par nassi la Puisie de vite, che podarà vè i colòrs di dutis 
lis stagjons e la bielezze dai nestris dîs. "E varà i vòi dal Amòr. 

Salacôr i Furlans nancje no s'impénsin di salvà la lune, 
co no pénsin mai nancje a judási tra di lór. Alore 3 rivaran 
prime i Merecans, i Rus o magari i Chinés. Ma alore, aromai, 
la lune e sarà viere e grise, plene di varuscli e di polvaron. 
'E sarà frede, par simpri. 

Sante Nadalie > 
Sant Cromazi vescul di Aquilée 

Sant Franzese Xavier 

Sante Barbare 


SECONDE DAL AVENT 


Sant Niculau di Bari 

Sant Ambros vescul 

MADONE DE CONCEZION e 
Sante Valerie 

Madone dt Loreto 

Sant Sabin 

TIARZE DAL AVENT 


Sante Lüzie 

Sant Spiridion 

Sant Faustin € 
Sante Albine 

Sant Lazar 

Sant Grazian 


QUARTE DAL AVENT 
Sant Liberàt 


Sant Tomäs 

Sant Flavian ® 
Sante Vitorie 

Sante Adele 

NADAL 

Sant Scjefin - prin dai Martars 


Sant Zuan apuestul e vanzelist 

Sanz Inorenz di Betlem 

Sant Tomas vescul 

Sante Anastasie 

Sant Salviestri > 

'O 0۳۵۶ muri di une muart dolze 
par torni a risussitá, 

par torná une sole volte 

cul gno ben a\morosd. 


S'o savessis, fantazzinis, 
ce ch'a son suspirs d’amör!... 
E si mûr, si va sotiare, 
e ancjemò si sint dolér. 

Nadá: di za tanc’ dins sun ché riviere 
dulà che si rimpine il gno pais, 
te cjase dai mei vons come ch'e jere, 


ce tant che mé, a tanc’ dins, us di dacis! 


Trös dins? Cui nonos, cul pupa, la mame, 
nó quatri dongjelaltris, in tun nit? 
tal fogolár ch'e leve sú la flame 


di un nadalin di un sècul, lit a lit? 


Un crát difár! La nape largje, nere, 
nus al pandeve, a voltis, businant; 
e alore plui di mai, te stánzie viere, 


ché flame si gjoldèvile, tovant. 


E imbande, tun cjanton, come 'ne ancone, 
la lòbie cu la stele, cu la néf, 
cul Bambinut, sot-vie, cu la Madone, 


e il mus e il bo a cjaláju dal treséf. 

E la lis scarpis, sui scjalins de scjale, 
sui fozolez: ‘ne cübie par scjalin. 

E tal doman a disi: — Cjale cjale! — 
giavàntjur i regdi dal Diu Bambin: 


regái ch'a jerin rocs cu la lér rie, 
còculis, nolis, scussis, un narant; 
e il mandolát: un scjatulin di nie 


ma grant, alore, no sai di ce tant! 


E po dai barbis, cu la mude gnove, 
a daur lis buinis fiestis, svearins: 
si leve a presentäures fin te cove 


par rıgjavä chei doi centesimins! 


E po la Messe. Cándide la cuete. 

La glesie frede, e instes un furmiär. 

E viödiju duc, dal coro, a zampe e a drete; 
e séi vioduz, in glorie, 'tór Paltár. 


E ué culi. La fieste, te criure, 

cul Bambinut e torne, a nestre pis; 

ma in cjase, ué, al è il pin plen di braure 
cu la só néf, parsore, di bombás; 








e a pendolon cun globos di ogni fate, 
e lás intór, modons di mandolát; 
cun squasi planelons di cjcolate! 


E un cjalt in glesie, plui che no d’astät! 


E sul misdì ‘ne fruzze di suplisi: 
mostardis, cope, lenghe, macarons; 
e cjárs e rose e dindis di scunist; 
e zeis di pinzis, cdi di panetons! 


Isal un ben? un mál? Il timp al svole. 
Nus n rivát cul “boom” che si discór. 
Si è, ué, parons di cjölsile ogni gole; 
pardut là che si uèlilu si cér. 


Fermálu il timp? E nö, cun lui, fermási? 
A part che no si puèdilu, mai nöl 

Staj sot alore, invezzi: compagnási; 
podopo, vie ch'o lédin; e bon pro! 


Perd, nevòz, ne robe, e ‘e sarà biele: 
che chest Nadál ch'al rive — a rivá miei — 
ch'al sédi cun ché Itis e cun ché stelel, 


te clime che in chei dins & an vüt i mei! 

Furlans! Oualchidun al à vit mutivät che, cun dut il 
nestris cirl alc di gnüf, i nestris « Strolics » a’ son plens di con- 
tis, sentènziis, batudis, cás e cunsiderazions di viei e di vons. 
lse vere? E sónin tal just chei che nus condánin come int 
che no sa stà tal mont di ué: int senze avigni, ch'a vivin te 
malincunie des memòriis di ce ch'al è stát e che nol torne plui? 

La nestre rispueste e sara clare e polemiche. 

Dal sigár il Friál di ué nol è chel che Simpár in ches 
contis o «Scais» o ¢ Fruzzons » o «Moris di baraz » di chest 
libri; e i omps dal nestri timp no son plui chei Pilöcos, chei 
Gabriéi, chei Boézios, chei Ordans ch'a figürin culà. Altre 
int, altri mont! Uë duc’ viót che il Fridl al à stradis lustris, 
machinis di ogni fate, scuelis, int asperte. Podino sei dome 
nó tant biáz di no olé savélu; di no viodi che i fogolárs, lis 
panäriis, lis vintulis di une volte si cjàtiju aromai si e nò 
tai país plui fár di man, là che je ancjemò misèrie? E po- 
dino däur tuart a di chei ch'a uelin furnimenz di cjase lu- 
stris, modernos e pratics? 

Ma une robe 'e je il valór dai impresc’ de modernitát 
e un'altre il valór de int. No si úl di che in uê a’ mancjn 
omps di valér, co a’ nd'è simpri stáz in duc’ i timps: si dl 
di ch'al baste dá une cjalade atòr di nó par rindisi cont di 


154 














cetant che propit il progres — il progres des comuditáz in 
particulár — al vébi puartát a un scjadiment di qualitát da 
omps. No isal ver che la int intimpade no à quasi plui timp 
di pensá e che i zovins e lis feminis a’ son quasi duc’ sturniz, 
imbombáz e imbambiniz cun publicitát, aradios, televisions, 
discos; che al baste che une mode, come ché des braghessis 
stretis dai «teddy boys» 'e cjapi pit in algò, par che si slargj 
da l'Americhe fin in Gjapon? I zovins di ué a’ fasin la Ri- 
voluzion cu lis braghessis « Rifle» o cui blusons noirs. A’ son 
duc’ compagns, duc’ di un stamp. A’ son salacór plui biei di 
chei di une volte, ma al pär ch'a vegnin-für di une madresse 
sole: a’ pàrin faz a machine. Ce sanc, ce spirt dnin? E ce- 
tante reson no àjal il poete Turoldo co al dis che chesc’ zovins 
«no san plui nuje, cun dut cha sédin istruiz mancipäz e 
indenant »? 

Stant che la realtit 'e je clare, si à di cunvigni cun chel 
ch'al dis il poete; e si pò ancje zontá alcaltri di piés: al 
« tempo di benessere — come ch'al dis lui — che ci fa sem- 
pre più miseri, che ci rapina e ci spoglia del gusto delle cose, 
del sapore del vino e del pane», nissun di nó, par tant fur- 
lanon ch'al sédi, al Al rinunzid. Cui dl lá cui zupiei o cu 
lis dälminis in lüc des scarpis di corean? Cui fás di mangjá 
su chei fogolárs ch'a fumavin, duc’ neris, duc’ scûrs, che co 'e 
soflave la tramontane d’unviär a’ jerin mil diaui su pe nape 
a fá un davoi di Sant-Saéns? (e i vói a' vaivin in chel limbo 
di fum; e i viei a’ disevin ch'al jere di vé gust ch'a valssin, 
cha deventavin plui biei). E qualis feminis fasino di mancul 
di « permanentäsi» o di piturási, seben che — almäncul chés 
bielis — a’ saressin tant plui bielis cui lörs colórs naturái? 

E ce speranze vino che il mont al gambii? Nissunel 

Il progres al lara simpri plui indenant e la int simpri plui 
indaür, fintremai che no si.svearä. Salacór al covente jéssi plui 
fuarz par resisti al timp de bondanze che no par resisti a 
chel de miserte. 

E nó? 

Nö no sin par nuje int che no úl rassegnási e che si met 
für dal mont. Pensant ai viei di une volte, contant i lórs cás, 
lis lûr ligrits e lis lûr strüssiis, 'o volin dome mantignisi su 
lis lór pusizions di fuarze par podé contá alc te vite. Si sintisi 
ben co si fis il ben. Lör a' jerin pardabon « salz, onesc’ e la- 
voradórs y; la lór peraule e veve il valór di un contrat; il di- 
scort al veve un sens, un costrut e sostanzie; a vevin rispiet 
pal prossim e a’ olevin podé vé rispiet par sé; cun pôc — une 
vore póc — d savevin gioldi une vore, indulà che né cumò 
no savìn gjoldi nuje nancje s'o sin sglonfs di dut. 

Il lêr mont par né nol dl séi un stamp folcloristic di 
tradizions e di usanzis, ma une fonde spirituál, une fontane 
di ispirazion pal nestri vivi. E ancje pal nestri scrivi. 

Né o savin che dome se no nus mûr chel spirt, chel 
¢ jésst» — che nus ven-jit di secui e secui e che nus disfe- 
rènzie di duc’ — 'o podarìn cjatási in cundizion di di alc di 
nestri e di gnáf. ; 

Inalore, la \nestre rispuéste e je cheste: "o tignin cont 
dal passát par vé un avigni. 

E a cui ch'al lei ben, nol sarà difizzil di cjatá in tai 
nestris « Strolics », ancje tes contis di viei che si diseve — tal 
lêr stil o tai lórs riferimenz رس‎ alc di atuál, dongje di alcaltri 
che salacôr al parten plui al doman che no al presint. 

Presunzion? No presunzioni: cúr! 

Parcè che nó, Furlans, 'o sin siórs: no vin bisugne di 
cori datir al timp ch'al svole par tetá dute la materie ch'al 
pò ufri come i plens di fan: nó o podin, invezzit, gjòldisi 
il plasé di fermási a scoltá lis vós di « dentri », chés ch'a son 
fin tal ultin sucrit dal cdr. 'O sin siörs ch'a puedin provä 
il grant gust di cjalá lis bielezzis e i colórs de nestre tiare, 
e gjoldi come nissun altri 1 savôrs di un täi di vin e di une 
biele companie. 'O sin siorons co si gjolt la veretit di qualchi 
amicizie sane, la stime di qualchidun che si fide di nó, il 
rispiet di cui ch'al sa che nol pò comprânus. 

E cun di plui 'o sin sigárs di jéssi su la strade juste, 
parcè che il mont di mé al pò sei come ch'al ül e dineá la 
nestre òpare, ma il spirt uman nol pò dinedsi par simpri e 
une di i omps a’ tornaran a scuviarzi e a dá valér a l'indi- 
vidualitát. Nó, par nestri cont, j al din bielzà. 


La predicje e je stade lungje, ma la vin fate di cûr. 

'O ài finide la dozene 


duc’ i cjanz 'o ju ài cjantäz... 


ju scrivevi cu la pene 
e cul cár ju di compagnás. 








LA SPIE 


Chest «Strolic» lu à dát-dongje Meni, ch’al à fat ancje 
la cuviarte dal libri, i pipins, lis puisiis, i > Fruzzons », « Pe- 
dagogje di une volte», «Art e culture», « Batisims», « Di- 
sordin ». 





Dino Virgili al à presentade la « sflorezzade » des vilotis 
che simpárin a dös a dës, més par més. 


Pauli Zanussi al á piturát lis viodudis di Udin. 
I tesc' che no an firme, ju An faz: 

— Vico Bressan, lis «Scais» e «A Gardiscje tal 1912 >; 

| — Lelo Canton, lis previsions e cunsiderazions a cjáf di ogni 
més, «Omps e polez» e «Usanzis di uè»; in plui al à 


repezzät il « Cumiát »; 


— Alviero Negro, lis contis dai titui: «La plui grande fatu- 
re», «Il cjapiel di stran », « La tampiestade di Rivignan »; 


| — Riedo Puppo, lis « Moris di baraz ». 

Finît di stampá lá di Doret a Udin 


la vilie di Sante Lùzie dal 64 


Suplement di « Sot la nape » 
Responsabil prof. Giuseppe Marchetti 


Spedizion in abonament postál ۱۷ grup 

